
discipel«,  side  2. 

JEG  FINDER  SVAR 

I  vores  vanskelige  verden  er  det  vigtigt 
at  holde  sig  tæt  til  Herren  og  følge  de  inspi- 
rerede ord,  som  kommer  til  os  fra  vore 
ledere.  Liahona  (spansk)  er  en  kilde  til  lys 
og  sandhed  for  alle  Guds  børn.  Det  har  stor 
kraft  til  omvendelse,  og  det  besvarer 
mange  af  mine  spørgsmål. 

Jeg  vil  især  gerne  nævne  præsident 
James  E.  Fausts  budskab  »En  ny  fødsel«  i 
juniudgaven  1998.  Det  fortæller  os,  at  vi 
som  kvinder  bør  føle  os  betydningsfulde  og 
nødvendige,  uanset  vores  ægteskabelige 
status. 

Elvira  Lopez  de  Aybar, 
Villa  Carmen  Ward, 
Oriental  Stav,  Santo  Domingo 
Den  Dominikanske  Republik 

BLIV  EN  DEL  AF  KIRKEFAMILIEN 

For  seks  år  siden  blev  mit  hjerte  berørt 
af  Jesu  Kristi  påvirkning,  og  troen  begyndte 
at  spire  og  dagligt  vokse  sig  stærkere. 
Senere  skænkede  min  Frelser  mig  den 
velsignelse  at  finde  Jesu  Kristi  Kirke  af 
Sidste  Dages  Hellige  og  blive  medlem  af 
den.  Kirken  har  kun  været  i  min  hjemby 
Saratov  i  Rusland  i  få  år.  Men  den  er  vokset 
hurtigt,  og  de,  der  er  blevet  medlemmer  af 
Kirken,  ved,  at  vi  ikke  er  alene.  Vi  tilhører 
en  stor,  kærlig  familie  af  kirkemedlemmer. 

Anna  Uljanova 
Engels  Gren 
Samara-missionen  i  Rusland 


HØR  HERRENS  RØST 

Jeg  er  Guds  taknemlig  for,  at  vi  har  det 
gengivne  evangeliums  fylde  i  vores  udde- 
ling, og  for  at  vi  har  en  levende  profet  og 
inspirerede  generalautoriteter  til  at  lede  os. 
Jeg  er  taknemlig  for  deres  belæringer.  Det 
er  mit  mål  at  læse  UEtoile  (fransk)  hver 
måned,  så  jeg  kan  høre  Herren  tale  til  mig 
gennem  sine  tjenere.  Jeg  ved,  at  Gud  lever, 
og  at  Jesus  Kristus  er  hans  Enbårne  Søn  og 
vor  Frelser. 

Timothée  Bvoanga, 

Masina  3.  Gren, 

Masina  Distrikt  i  Kinshasa, 

Den  Demokratiske  Republik  Congo 

Redaktørens  bemærkning:  Vi  modtager 
mange  anmodninger  fra  læsere,  som  ønsker  at 
komme  i  kontakt  med  andre  via  Liahona. 
Skønt  behovet  er  reelt,  så  tillader  vore 
retningslinjer  ikke,  at  vi  fører  lister  over  eller 
udleverer  navne  og  adresser  på  Kirkens 
medlemmer.  Denne  politik  har  til  hensigt  at 
beskytte  vore  læsere  og  bidragydere.  Kirken  er 
bekendt  med  de  enlige  medlemmers  behov  for 
at  lære  hinanden  at  kende,  og  man  arrangerer 
derfor  på  lokalt  plan  aktiviteter  for  unge  og 
enlige  voksne  for  at  opfylde  dette  behov.  Vi 
håber,  at  de  enlige  medlemmer  ved  at  støtte 
disse  aktiviteter  kan  knytte  de  venskaber,  som 
de  søger.  Vi  værdsætter  vore  læseres  støtte  til 
Liahona,  og  vi  håber,  at  vi  fortsat  kan  tjene 
dem,  der  henter  inspiration  og  vejledning  i 
dette  magasin. 

PRISEN  FOR 
AT  VÆRE  DISCIPEL 


Præsident  James  E.  Faust 

Andenrådgiver  i  Det  Første  Præsidentskab 

or  mange  år  siden,  mens  jeg  virkede  som  advokat,  hyrede  en 
advokat  fra  Texas  mig  til  at  føre  en  inkassosag  for  ham  i  Utah. 
Sagen  blev  løst  på  tilfredsstillende  vis,  ved  at  det  skyldige  beløb 
blev  indbetalt  til  vores  kontor  på  en  check.  Jeg  videresendte  den  til  min  ven 
i  Texas  uden  først  at  indløse  den  i  den  klare  forståelse,  at  en  del  af  pengene 
skulle  sendes  tilbage  til  os  til  at  dække  vore  omkostninger. 

Da  jeg  havde  sendt  checken,  hørte  jeg  ikke  mere  til  min  ven.  I  mange 
måneder  forblev  vore  breve,  telegrammer  og  telefonopringninger  ubesvarede. 
Det  bekymrede  mig  en  del,  eftersom  det  ikke  var  mine  penge,  og  hvis  han 
ikke  overholdt  sin  del  af  aftalen,  ville  jeg  blive  nødt  til  at  dække  tabet.  Den 
indlysende  løsning  var  at  lægge  sag  an  mod  ham.  Men  i  baghovedet  spøgte  en 
diskret  løsning  på  problemet. 

Jeg  mindedes,  at  jeg  som  dreng  var  blevet  belært  af  min  mor  om  Frelserens 
ord  fra  Matthæusevangeliet,  som  fortæller  os,  at  sande  kristne  skal  bede  for 
dem,  der  udnytter  dem  (se  Matt  5:44).  Jeg  følte  bestemt,  at  jeg  var  blevet 
udnyttet.  Tilfældigvis  var  jeg  biskop  i  Kirken  på  det  tidspunkt,  og  jeg  revsede 
mig  selv,  fordi  jeg  ikke  var  det  kristne  menneske,  jeg  burde  være.  Jeg  havde 

»Kom  til  mig,  alle  I, 
som  slider  jer  trætte  og 

bærer  tunge  byrder, 
og  jeg  vil  give  jer  hvile. 

Tag  mit  åg  på  jer,  og 

lær  af  mig,  for  jeg  er 
sagtmodig  og  ydmyg  af 

hjertet,  så  skal  I  finde 

hvile  for  jeres  sjæle. 
For  mit  åg  er  godt, 

og  min  byrde  er  let.« 


ikke  med  det  samme  overvejet  Mesterens  vejledning.  På 
et  passende  sted  og  tidspunkt,  knælede  jeg  ned  og 
opsendte  en  oprigtig  bøn  for  denne  mand  i  Texas.  Jeg 
skammer  mig  over  at  indrømme,  at  det  var  første  gang  i 
mit  liv,  hvor  jeg  inderligt  bad  for  et  menneske,  som  jeg 
ikke  mente  havde  behandlet  mig  ordentligt.  Bønnen 
syntes  at  blive  hørt  øjeblikkeligt  og  med  dramatiske 
følger.  I  løbet  af  den  tid,  som  det  tager  for  et  luftpost- 
brev at  nå  fra  Texas  til  Utah,  ankom  der  et  brev  fra 
denne  mand,  indeholdende  det  lovede  beløb.  I  brevet 
forklarede  han,  at  han  havde  været  alvorligt  syg  og 
indlagt  på  hospitalet,  og  at  han  havde  været  nødt  til  at 
lukke  sit  kontor,  men  at  det  nu  gik  bedre.  Han  bad  os 
om  forladelse  og  undskyldte  den  ulejlighed,  han  havde 
forvoldt. 

Jeg  fortæller  denne  historie  uden  at  undskylde  mig 
selv  over  for  dem,  der  mener,  at  jeg  var  svag,  utilstræk' 
kelig  eller  tåbelig  ved  at  følge  Frelserens  befaling  i 


ydmyghed  for  finde  en  løsning  på  et  praktisk  problem. 
Prisen  for  at  være  discipel  er  lydighed.  På  mange  sprog 
har  ordet  discipel  samme  rod  som  ordet  disciplin. 
Selvdisciplin  og  selvbeherskelse  er  faste  træk  hos  dem, 
der  følger  Jesus. 

Kristi  disciple  kaldes  til  ikke  blot  at  forsage  deres 
stræben  efter  verdslige  goder,  men  også  til  at  tage 
deres  kors  op.  At  tage  deres  kors  op  vil  sige  at 
følge  hans  bud  og  opbygge  hans  Kirke  på 
jorden.  »Hvis  nogen  vil  følge  efter  mig,«  sagde 
Jesus  fra  Nazaret,  »skal  han  fornægte  sig  selv 
og  daglig  tage  sit  kors  op  og  følge  mig«  (Luk 
9:23).  »Den,  der  ikke  bærer  sit  kors  og  går 
i  mit  spor,  kan  ikke  være  min  discipel« 
(Luk  14:27). 

De,  der  virkelig  følger  Frelseren,  bør 
være  parat  til  at  betale  med  deres  liv,  og 
nogle  har  fået  det  privilegium  at  gøre  det. 


Der  kommer  et  tidspunkt,  hvor  enhver  kan 
vide  med  sig  selv,  at  vedkommendes  synder 
er  vasket  bort.  Denne  vished  opnås  ved  den 
»fred  med  samvittigheden«  som 
kong  Benjamin  taler  om  i 
Mormons  Bog. 


' 

Dietrich  Bonhoeffer  sagde:   »Når  Kristus   kalder  et 
menneske,  kalder  han  ham  til  at  komme  og  dø.« 
Lære  og  Pagter  giver  os  dette  råd: 

»Lad  ingen  være  bange  for  at  miste  sit  liv  for 
min  skyld;  thi  den,  som  mister  sit  liv  for  min 
skyld,  skal  finde  det  igen. 

Og  den,  der  ikke  vil  give  sit  liv  for  min 

skyld,  er  ikke  min  discipel«  (103:27-28). 

Men  de  fleste  af  os  bliver  ikke  bedt 

om  at  dø  for  Kirken,  men  at  leve  for 

den.  Prisen  for  at  være  discipel  kan 

være,   at  man  må  give   afkald  på 

mange  ting.  Nogle  har  erfaret,  hvor 

dyr  en  pris  det  er,  at  måtte  miste 

deres  kære,  når  de  blev  døbt.  Men 

Jesus  sagde:  »Enhver,  som  har  forladt 

hjem  eller  brødre  eller  søstre  eller  far 

eller  mor  eller  børn  eller  marker  for 

JESUS  FALDER  VED  KORSET,  AF  GUSTAVE  DORÉ. 
MODELFOTO:  CRAIG  DIMOND,  JOHN  LUKE  OG 
MATT  REIER;  MODELFOTO. 


mit  navns  skyld,  får  det  hundreddobbelt  igen  og  arver 
evigt  liv«  (Matt  19:29). 

Det  dagligt  at  leve  et  kristuslignende  liv  kan  for 
mange  være  vanskeligere  end  at  give  deres  liv.  I  krige  har 
vi  erfaret,  at  mange  mennesker  kunne  yde  uselviske, 
heltemodige  og  ædle  gerninger.  Men  da  krigen  var  forbi, 
og  de  vendte  hjem,  kunne  de  ikke  klare  at  efterleve  evige 
bud  i  hverdagen,  og  de  blev  slaver  af  tobak,  alkohol, 
narkotika  og  umoralsk  adfærd,  og  det  kom  til  at  koste 
dem  livet. 

Prisen  for  at  være  discipel  er  at  forsage  alt  ondt  og 
nyde  det,  som  præsident  Kimball  kaldte  »tilgivelsens 
mirakel«.  Det  er  aldrig  for  sent.  Men  der  finder  ingen 
syndsforladelse  sted  uden  bedrøvelse  efter  Guds  vilje, 
som  kommer  til  udtryk  i  overtræderens  sind,  hjerte  og 
gerninger.  Et  vigtigt  skridt  i  retning  mod  at  rense  sig  selv 
for  sine  fejltrin  er,  at  overtræderen  bekender  overtræ- 
delsen for  den  almindelige  dommer  i  Israel,  som  er 
vedkommendes  inspirerede  biskop  eller  grenspræsident. 
Skønt  kun  Herren  kan  tilgive,  er  bekendelse  nødvendig 
for  blandt  andet  at  fjerne  det  selvbedrag,  som  ofte 
ledsager  fejltrin. 

En  form  for  genoprettelse  må  også  betragtes  som  et 
vigtigt  led  i  omvendelsen  og  et  vigtigt  redskab  til  en 
gengivelse  af  åndelig  forståelse.  I  sin  enkleste  form 
betyder  genoprettelse,  at  man  gør  det  godt  igen,  som  man 
har  gjort  forkert.  Der  kommer  et  tidspunkt,  hvor  enhver 
kan  vide  med  sig  selv,  at  vedkommendes  synder  er  vasket 
bort.  Denne  vished  opnås  ved  den  »fred  med  samvittig- 
heden« som  kong  Benjamin  taler  om  i  Mormons  Bog 
(Mosiah  4:3).  Men  denne  helbredende  tilgivelse  kommer 
først,  når  vi  har  gjort  alt  i  vores  magt  for  at  rette  op  på  de 
fejltagelser,  som  vi  har  begået. 

De  fleste  af  os  mener,  at  prisen  for  at  være  discipel  er 
alt  for  høj  og  alt  for  tung.  For  mange  kræver  det,  at  de  må 
give  afkald  på  alt  for  meget.  Men  korset  er  ikke  så  tungt, 


som  det  ser  ud  til,  for  gennem  lydighed  opnår  vi  større 
styrke  til  at  bære  det: 

»Kom  til  mig,  alle  I,  som  slider  jer  trætte  og  bærer 
tunge  byrder,  og  jeg  vil  give  jer  hvile. 

Tag  mit  åg  på  jer,  og  lær  af  mig,  for  jeg  er  sagtmodig  og 
ydmyg  af  hjertet,  så  skal  I  finde  hvile  for  jeres  sjæle. 

For  mit  åg  er  godt,  og  min  byrde  er  let«  (Matt  1 1:28-30) . 

Hvad  er  prisen  for  at  være  discipel?  Det  er  hovedsa- 
gelig lydighed.  Det  er  at  give  afkald  på  mange  ting.  Men 
eftersom  alt  i  livet  har  sin  pris,  er  det  en  pris,  som  er  værd 
at  betale,  for  Frelseren  har  lovet  os  fred  i  dette  liv  og  evigt 
liv  i  det  tilkommende.  Det  er  en  pris,  som  vi  ikke  har  råd 
til  at  lade  være  med  at  betale. 

Jesus  er  Kirkens  overhoved.  Det  er  hans  værk,  og  han 
våger  over  den.  Jeg  ved,  at  Gud  taler.  Han  har  talt  til  mig, 
og  han  vil  tale  til  jer,  for  hos  ham  er  der  ingen  persons- 
anseelse.  Må  vi  leve  på  en  sådan  måde,  at  det  er  muligt, 
og  må  vi  være  lydige  og  trofaste  mod  hans  bud  og  hans 
levende  profeter,  så  vi  fuldt  ud  og  villigt  kan  betale  den 
pris,  som  kræves  af  hans  disciple  og  føre  hans  værk  frem 
i  hele  verden.  □ 

FORSLAG  TIL  SAMTALEEMNER 
FOR  HJEMMELÆRERNE 

1.  Prisen  for  at  være  vor  Herre  Jesu  Kristi  discipel  er 
lydighed  mod  hans  evangelium. 

2.  Lydighed  fordrer  selvdisciplin  og  selvkontrol,  som 
begge  dele  er  kendetegnende  for  dem,  som  følger  Jesus. 

3.  Lydighed  giver  os  yderligere  styrke  til  at  følge 
Mesteren,  for  han  har  sagt:  »Kom  til  mig,  alle  I,  som 
slider  jer  trætte  og  bærer  tunge  byrder,  og  jeg  vil  give 
jer  hvile  ...  For  mit  åg  er  godt,  og  min  byrde  er  let« 
(Matt  11:28,  30). 

4.  Herren  lover  de  lydige  fred  i  denne  verden  og  evigt 
liv  i  den  næste. 

.  et  var  en  søndag  som  enhver  anden.  Som 
sædvanlig  ankom  min  familie  og  jeg  lige 
inden  nadvermødet  begyndte.  Og  som 
sædvanlig  begyndte  mine  tanker  at  vandre,  mens  jeg 
sad  der.  Det  var  rart  at  være  sammen  med  min  familie, 
og  jeg  følte  en  varm  og  dejlig  følelse.  Nadversalmen 
den  dag  var  »O,  se  hvilken  kærlighed«. 
Jeg  begyndte  at  synge: 

O,  se  hvilken  kærlighed,  Jesus  har  vist  mod  mig, 
at  han  for  min  frelse  og  salighed  ofred'  sig, 
at  lide  og  dø  for  en  synder  så  arm  som  jeg, 
at  give  mig  holig  og  tage  mig  hjem  til  sig. 
(Salmer  og  sange,  nr.  114) 

Da  vi  nåede  til  omkvædet,  begyndte  jeg  at  græde. 
Mine  læber  bævede,  og  tårerne  trillede  ned  ad  mine 
kinder. 


Jeg  kunne  ikke  synge  salmen  færdig.  Jeg  bøjede  mit 
hoved,  mens  en  stille  hulken  gennemrystede  min 
krop. 

Og  pludselig  følte  jeg  noget,  som  jeg  aldrig  før 
havde  følt.  Det  var  en  fuldstændig  glæde  og  taknem- 
lighed for  min  Frelser.  Jeg  så  op  på  nadverbordet  og 
indså,  hvor  vidunderlig  nadveren  egentlig  er. 

Den  havde  fået  reel  betydning  for  mig.  Jesus  døde 
for  mig!  Han  led  for  mine  synder  i  Getsemane  Have. 
Han  led  for  enhver  af  os.  Han  led  så  stor  smerte,  at 
han  blødte  fra  hver  eneste  pore  -  og  han  gjorde  det 
villigt.  Gennem  al  denne  lidelse  var  hans  hjerte  fuld  af 
kærlighed  til  os,  selv  til  den,  der  gjorde  ham  fortræd. 
Hvilket  storslået  og  fuldkomment  eksempel! 

Han  gjorde  alt  dette,  fordi  han  elskede  os.  Og  så 
slog  tanken  mig  -  han  elsker  mig!  Jeg  havde  ikke  rigtig 
været  sikker  på,  om  Frelseren  elskede  mig  eller  kendte 
mig.  Men  nu  vidste  jeg  det. 


O,  hvilken  kærlighed,  at  han  til  jord  kom  ned  og 

døden  for  mig  led, 
O,  hvilken  kærlighed,  himmelsk  kærlighed. 


O,  hvilken  kærlighed,  at  han  til  jord  kom  ned  og 

døden  for  mig  led, 
O,  hvilken  kærlighed,  himmelsk  kærlighed.  □ 

TROFAST 
UDHOLDENHED 


Ældste  Neal  A.  Maxwell 

De  Tolv  Apostles  Kvorum 


Snarere  end  blot  at  passere  gennem 

trængslerne,  må  vi  tillade  trængslerne  at 

passere  gennem  os  og  derved  helliggøre  os. 


At  forsøge  at  forstå  dette  livs  trængsler  og 
mening  uden  at  forstå  vor  himmelske  Faders 
vidunderlige,  altomfattende  frelsesplan,  er 
som  at  prøve  at  forstå  et  stykke  i  tre  akter  efter  blot  at 
have  set  anden  akt.  Heldigvis  hjælper  vores  kendskab  til 
Frelseren  Jesus  Kristus  og  hans  forsoning  os  med  at 
udholde  vores  trængsler,  se  en  hensigt  med  lidelserne  og 
have  tillid  til  Gud  i  det,  vi  ikke  kan  begribe. 

Åbenbarede  sandheder  forvisser  os  om,  at  vi  er 
omsluttet  af  guddommelig  medfølelse.  Som  Enok  bevid- 
nede, tilbeder  vi  en  Gud,  der  græd  over  unødvendig 
menneskelig  elendighed  og  ugudelighed  (se  Moses  7:28- 
29,  33,  37).  Jesu  fuldkomne  medfølelse  sikredes,  da  han 
udover  sin  forsoning  for  vore  synder  også  påtog  sig  vores 
sygdom,  sorg,  smerte  og  skrøbeligheder  og  blev  bekendt 
med  dem  »efter  kødet«  (Alma  7:11-12). 

Dette  gjorde  han  for  at  kunne  fyldes  med  fuld- 
kommen, personlig  barmhjertighed  og  medfølelse  og 
derved  vide,  hvordan  han  skal  styrke  os  i  vores  svag- 
heder. Han  forstår  derfor  fuldt  ud  menneskelig  lidelse. 
Kristus  er  i  sandhed  steget  »ned  under  alle  ting.  Deri 
omfattede  han  alt«  (L&P  88:6). 


LÆRDOMSMÆSSIG  FORNYELSE 

Uden  kendskab  til  evangeliets  fylde  har  mange  for- 
ståeligt nok  et  ambivalent  forhold  ikke  blot  til  menne- 
skelig lidelse,  men  også  til  Jesus  Kristus  og  forsoningen. 
Uden  den  fornyelse  og  bekræftelse,  som  kommer  fra  nuti- 
dige profeter,  kan  de  gamle  profeter  let  blive  mindre  læst, 
mindre  respekteret  og  virke  mindre  relevante  for  vores 
dagligdag.  På  samme  måde  ender  Bibelen,  uden  bekræf- 
telse og  fornyelse  fra  yderligere  skrifter,  med  at  blive 
mindre  læst,  mindre  troet  og  virke  mindre  overbevisende 
på  nogle.  Menneskeheden  har  desperat  brug  for  lærdoms- 
mæssig  næring! 

Selv  dagligdagens  gentagelse  har  et  formål.  Præsident 
Brigham  Young  bemærkede  eftertænksomt: 

»Til  tider  synes  det  mig  besynderligt,  at  menneskenes 
børn  er  sådan  indrettet,  at  de  skal  lære  den  samme  lektie 
igen  og  igen,  men  alligevel  synes  det  mig  ikke  så  under- 
ligt, når  jeg  tænker  på  ...  hensigten  ...  med  denne  prøve- 
stand. Mennesket  er  skabt  til  at  være  uafhængigt  i  sin 
sfære  ...  og  dog  må  de,  som  soldater  siger,  løbe  spidsrod 
hele  tiden.  De  er  skabt  til  at  være  lige  så  uafhængig  som 
noget  evigt  væsen,  men  uafhængighed  ...  skal  sættes  på 

en  skarpe, 


sideløbende  kontrast 
mellem  det  søde  og  det 
bitre  er  af  afgørende 
betydning  for  os,  indtil 
denne  korte,  jordiske 
tilt'ærelse  er  forbi.  Jesus 
Kristus,  der  så  afgjort  har 
lidt  mest,  har  den  største 
medfølelse  -  for  alle  os, 
der  lider  så  meget  mindre. 


prøve  og  vindes  i  denne  tilværelse,  hvor  den  påvirkes  af 
godt  og  ondt«  (Journal  ofDiscourses,  3:316). 

I  dette  liv  følges  en  velfortjent  velsignelse  ofte  af 
tiltrængte  udfordringer.  Åndelig  begejstring  kan  hurtigt 
følges  af  ærgrelse  eller  fristelse.  Hvis  det  ikke  var 
tilfældet,  ville  længerevarende  perioder  med  åndelighed 
eller  immunitet  over  for  modgang  nok  desværre  få  os  til 
at  glemme  andre,  som  havde  behov  for  hjælp.  Den 
skarpe,  sideløbende  kontrast  mellem  det  søde  og  det  bitre 
er  af  afgørende  betydning  for  os,  indtil  denne  korte, 
jordiske  tilværelse  er  forbi.  I  mellemtiden  kan  vores 
almindelige  hverdag  være  det  sandpapir,  som  sliber  vores 
fejl  bort  og  glatter  vores  skarpe  kanter,  hvis  vi  blot  er 
sagtmodige  nok. 

FORÆDLET  GENNEM  LIDELSE 

Anne  Morrow  Lindbergh  gav  dette  kloge  råd:  »Jeg 
tror  ikke,  at  ren  lidelse  lærer  os  noget.  Hvis  lidelse  alene 
var  belærende,  ville  hele  verden  være  klog,  eftersom  alle 
lider.  Til  lidelsen  må  man  føje  sorg,  forståelse,  tålmo- 
dighed, kærlighed,  åbenhed  og  villighed  til  at  forblive 
sårbar«  (citeret  i  »Lindbergh  Nightmare«,  Time,  den  5. 
februar  1973,  s.  35). 

Visse  former  for  lidelse  kan,  hvis  de  trofast  udholdes, 
være  forædlende.  Annie  Swetchine  har  sagt:  »De,  der 
har  lidt  meget,  er  som  dem,  der  taler  mange  sprog;  de  har 
lært  at  forstå  og  blive  forstået  af  alle«  (citeret  i  Neal  A. 
Maxwell,  We  Will  Prove  Them  Herewith,  1982,  s.  123). 

Apostlen  Paulus  talte  ud  fra  en  betragtelig  personlig 
erfaring,  da  han  bemærkede,  at  »al  opdragelse  vækker 
rigtignok  snarere  ubehag  end  glæde,  mens  den  står  på« 
(Hebr  12:11).  Det  forventes  ikke,  at  du  og  jeg  skal  lade, 
som  om  opdragelsen  er  glædelig,  men  det  forventes,  at  vi 
er  »standhaftige«  (L&P  121:8).  Først  bagefter  nydes 
»frugten  fred  og  retfærdighed«  af  dem,  der  »har  gennem- 
gået den«  (Hebr.  12:11).  Men  hvilken  anstrengelse! 

Moroni  sagde,  at  først  efter  vores  »tro  er  blevet 
prøvet«  modtager  vi  visse  bekræftelser  og  velsignelser 


(Ether  12:6).  Det  at  påtage  os  Jesu  åg  hjælper  os  virkelig 
til  at  lære  af  ham,  når  vi  oplever  hans  særlige  kærlighed 
til  os  (se  Matt  11:29).  Vi  værdsætter  også  hans 
ydmyghed  og  sagtmodighed  mere. 

Edith  Hamilton  har  bemærket:  »Når  kærligheden 
ikke  gengældes,  bliver  den  til  lidelse,  og  jo  større 
kærlighed,  des  større  lidelse.  Der  findes  ingen  større 
lidelse  end  rent  og  fuldkomment  at  elske  en,  som  lever  et 
liv  i  ondskab  og  selvdestruktion.  Det  var  det,  som  Gud 
måtte  lide  ved  menneskers  hænder«  (Spokesman  for  God, 
1936,  s.  112). 

Mange  forældre  elsker  og  udviser  omsorg,  men  deres 
kærlighed  gengældes  ikke.  Det  får  os  til,  i  mindre  måle- 
stok, at  fornemme,  hvad  Jesus  oplevede.  En  del  af  det  at 
holde  trofast  ud  består  i  at  være  sagtmodig  nok,  midt  i 
trængslerne,  til  at  lære  af  vores  relevante  erfaringer. 
Snarere  end  blot  at  passere  gennem  trængslerne,  må  vi 
tillade  trængslerne  at  passere  gennem  os  og  derved 
helliggøre  os  (se  L&P  122:7).  Derved  beriges  og  evig- 
gøres vores  medfølelse  også. 

Livet  er  derfor  indrettet  til  at  byde  på  en  høst  af  rele- 
vante og  brugbare  erfaringer,  hvis  vi  er  villige  til  at  høste 
dem.  Men  vækstperioden  er  så  kort!  Markerne  skal  bear- 
bejdes i  tørke,  sent  forår  og  tidlig  vinter.  For  de  ulydige  og 
fortvivlede,  som  nægter  at  så,  pløje  eller  høste,  er  der 
ikke  kun  et  »mismods  vinter«,  men  en  fortvivlelse,  der 
strækker  sig  gennem  alle  årstider.  Den  ligegyldige  og 
sløve,  der  kun  arbejder  på  livets  overflade,  høster  kun 
lidt.  Kun  for  de  svedende  trofaste,  der  »virker  med  iver«, 
bliver  høsten  mangefold  (se  Matt  19:29). 

Der  er  et  andet  stærkt  incitament  til  at  holde  trofast 
ud.  Præsident  Brigham  Young  sagde  om  Jesus:  »Hvorfor 
skulle  vi  et  eneste  øjeblik  forestille  os,  at  vi  kan  være 
beredt  til  at  træde  ind  i  riget  og  hvile  hos  ham  og 
Faderen  uden  at  gennemgå  tilsvarende  prøvelser?« 
(Kirkens  profeters  lærdomme:  Brigham  Young,  1997,  s. 
264).  Apostlen  Paulus  bemærkede,  at  denne  hellige 
proces  frembragte  en  eksklusiv  kadre,  nemlig  de,  der 

har  kendt  »lidelsesfællesskabet«  med  Kristus  (Filip 
3:10).  Det  er  dem,  der  vil  have  størst  evne  til  at  yde  og 
nyde  endeløs  tjeneste,  glæde  og  lykke. 

TRO  PÅ  FRELSERENS  KARAKTER 

Præsident  Young  bemærkede,  at  ægte  tro  kræver  tro 
på  Frelserens  karakter,  på  hans  forsoning  og  på  frelses- 
planen (Journal  of  Discourses  13:56).  Frelserens  karakter 
garanterede  hans  fantastiske  forsoning,  Uden  hans 
ophøjede  karakter  kunne  der  ikke  have  været  nogen 
ophøjet  forsoning!  Hans  karakter  var  af  en  sådan  beskaf- 
fenhed, at  den  fik  ham  til  at  gå  frem  »og  lide  sorg  og 
smerte  og  alle  slags  fristelser«  (Alma  7:11),  alligevel  gav 
han  ikke  efter  for  fristelserne  (se  L&P  20:22). 

C.  S.  Lewis  har  sagt,  at  kun  de,  der  modstår  fristelser, 
virkelig  forstår  fristelsens  kraft.  Da  Jesus  modstod 
den  fuldkomment,  forstod  han  den  fuldkomment,  og 
derfor  kan  han  hjælpe  os.  (Se  Mere  Christianity,  1952, 


s.  124-125).  Den  kendsgerning,  at  han  afviste  fristelser 
og  ikke  gav  efter  for  dem,  afslører  hans  storslåede 
karakter,  som  vi  skal  efterligne  (se  3  Nephi  12:48; 
27:27). 

Jesus  Kristus,  der  så  afgjort  har  lidt  mest,  har  den 
største  medfølelse  -  for  alle  os,  der  lider  så  meget  mindre. 
Og  desuden  har  han,  der  led  mest  ingen  selvynk!  Selv 
mens  han  udholdt  de  enorme  lidelser,  som  var  forbundet 
med  forsoningen,  hjalp  han  andre  i  deres  mindre  lidelser. 
Tænk  på  hændelsen  i  Getsemane  Have,  hvor  Jesus,  der 
lige  havde  blødt  fra  hver  eneste  pore,  alligevel  helede  en 
angribers  afhuggede  øre,  som  Jesus,  når  man  tager  hans 
lidelser  i  betragtning,  måske  slet  ikke  burde  have 
bemærket!  (Se  Luk  22:50-51). 

Tænk  på,  hvordan  Jesus,  mens  han  led  på  korset,  gav 
apostlen  Johannes  besked  på  at  tage  sig  af  Jesu  mor  Maria 
(se  Joh  19:26-27).  Tænk  på,  hvordan  Jesus  midt  i  forso- 
ningens frygtelige  fordringer,  alligevel  forsikrede  han  en 

af  forbryderne  på  korset  om:  »I  dag  skal  du  være  med  mig 
i  paradis«  (Luk  23:43).  Han  udviste  omsorg,  selv  midt  i 
sine  voldsomme  lidelser.  Han  rettede  opmærksomheden 
udad,  hvor  et  mindre  væsen  ville  have  kigget  indad. 

Jesu  kærlige  og  skarpsindige  karakter  gør,  at  han  giver 
skræddersyet  vejledning,  som  tager  højde  for  vores 
forskellige  smertetærskler.  Han  helbredte  ti  spedalske, 
men  kun  én  vendte  tilbage  for  at  takke  ham.  Han 
revsede  ikke  den  spedalske,  sådan  som  du  og  jeg  til  tider 
giver  luft  for  vores  vrede  over  for  de  uskyldige.  I  stedet 
spurgte  han  blot:  »Hvor  er  de  ni?«  (Luk  17:17). 

Til  Jakobs  og  Johannes  mere  vidende  mor,  der 
anmodede  om  status  til  sine  sønner  i  den  kommende 
verden,  var  Kristus  lidt  skarpere:  »I  ved  ikke,  hvad  I 
beder  om«  (Matt  20:22).  Jesus  påpegede  yderligere,  at 
den  beslutning  ville  blive  truffet  af  Faderen.  Jesus 
spurgte  Peter  tre  gange:  »Simon,  Johannes'  søn,  elsker 
du  mig?«  (Joh  21:15-17).  Den  tredje  gang,  da  Peter 
ikke  kunne  bære  det  længere,  sagde  han:  »Herre,  du 
ved  ...  at  jeg  har  dig  kær«.  Så  fulgte  den  guddommelige 


Og  han  blev  tilbudt  eddike  og  galde,  mens  han  brændte 
af  tørst  (se  SI  69:21). 

Men  i  sine  senere  beskrivelser  af  sine  lidelser  nævner 
Jesus  slet  ikke  disse  ting.  Efter  forsoningen  omtales  det 
slet  ikke,  at  han  blev  spyttet  på,  slået  eller  tilbudt 
eddike.  I  stedet  betror  Kristus  os  sin  største  bekymring, 
nemlig  at  han  »ønskede,  at  (han)  ikke  skulle  drikke  den 
bitre  kalk«  (L&P  19:18).  Heldigvis  for  os  alle  »fuld- 
endte (han  sine)  forberedelser  for  menneskenes 
børn«  (L&P  19:19).  Jesus  drak  historiens  bitreste  bæger 
uden  at  blive  bitter!  Og  meget  sigende  vil  han,  når  han 
vender  tilbage  i  majestæt  og  herlighed,  omtale  sin 
ensomhed  med  ordene:  »Jeg  trådte  vinpersen  alene« 
(L&P  133:50). 

DEN  UENDELIGE  FORSONING  KRÆVEDE  UENDELIG  LIDELSE 

Mormons  Bog  beskriver  Jesu  forsoning  som  en 
»uendelig  forsoning«  (Alma  34:12),  og  den  krævede 
bestemt  uendelig  lidelse.  Da  Jesus  lidende  og  tynget 
trådte  ind  i  Getsemane  Have,  »kastede   (han)   sig  til 


vejledning:  »Vogt  mine  får!«  (Joh  21:17).  Hengivenhed      jorden«  (Mark  14:35).  Han  knælede  ikke  bare  ned,  bad 


og  vejledning! 

Det  kræver  skarpsynethed,  tålmodighed  og  kærlighed 
at  skræddersy  sin  vejledning  på  den  måde.  Det  er  den 
diametrale  modsætning  til  den  ukærlige  og  utålmodige 
skæren  over  én  kam,  som  vi  ser  i  så  mange  triste  menne- 
skelige forhold. 

Lyt  til  en  anden  oplysning  om  Kristi  karaktertræk. 
Jesus  gav,  som  han  havde  lovet  i  forududtilværelsen,  altid 
al  ære  til  sin  Fader,  som  det  afsløres  af  disse  vidunderlige 
ord:  »Ære  være  Faderen«  (L&P  19:19).  Præsident 
Howard  W.  Hunter  fortalte  en  gang  en  lille  kreds  af  os,  at 
denne  lovprisning  i  hans  øjne  var  de  største  og  mest  fuld- 
kommengørende ord  i  afsnit  19. 

Forsoningen  er  det  største  udtryk  for  Kristi  kærlige 
omsorg.  Han  udholdt  så  meget.  Som  profeteret  blev  han 
for  eksempel  spyttet  på  (se  1  Nephi  19:9).  Som  forudsagt 
blev  han  slået  og  pisket  (se  1  Nephi  19:9;  Mosiah  3:9). 


intenst  og  kort  og  gik.  Hans  smerter  var  så  overvæl- 
dende, at  han  begyndte  at  bløde  fra  hver  eneste  af  sine 
tusinder  af  porer  (se  L&P  19:18).  En  engel,  hvis  identitet 
vi  ikke  kender,  kom  for  at  trøste  ham  (se  Luk  22:43). 
Markus  skrev,  at  Jesus  blev  »grebet  af  forfærdelse  og 
angst«  (Mark  14:33),  hvilket  i  den  oprindelige  græske 
tekst  også  kan  betyde  »deprimeret  og  modløs«.  Ingen  af 
os  kan  fortælle  Kristus  noget  om  depressioner! 

Under  denne  storslåede  bøn  bad  han  til  Faderen  i  de 
mest  intime  og  familiære  vendinger:  »Abba,  fader,  alt  er 
muligt  for  dig.  Tag  dette  bæger  fra  mig.  Dog,  ikke  hvad 
jeg  vil,  men  hvad  du  vil«  (Mark  14:36).  Det  var  ikke 
skuespil,  men  en  oprigtig  bøn  til  en  kærlig  himmelsk 
Fader  fra  en  lidende  Søn  i  dybeste  fortvivlelse! 

Under  forsoningen  oplevede  Jesus  det,  som  han  senere 
beskrev  som  »den  almægtige  Guds  heftige  vrede«  (L&P 
76:107;  88:106).  Vi  kan  ikke  gøre  os  begreb  om,  hvordan 

det  har  været,  da  han  trådte  i  vores  sted  og  betalte  for 
vore  synder. 

Skønt  han  selv  var  syndfri  bar  han  milliarder  af 
menneskers  synder.  Således  blev  hans  medfølelse  og 
barmhjertighed  fuldkommengjort  og  personliggjort.  Ja, 
han  »steg  ned  under  alle  ting«  (L&P  88:6;  se  også 
122:8). 

Han  blev  pisket,  formentlig  med  en  romersk  nihalet 
pisk,  som  i  enderne  havde  skarpe  genstande,  der  kunne 
flænse  kødet  op.  Hans  spændte  rygmuskler  må  være 
blevet  flået.  Hvis  han  blev  tildelt  de  sædvanlige  39  slag, 
har  de  første  slag  skrammet  huden,  mens  de  sidste  flæn- 
sede den  op.  Læger  har  skrevet,  at  Jesus  lægeligt  set  har 
været  i  en  alvorlig,  hvis  ikke  livstruende  tilstand  på 
grund  af  blodtab,  og,  som  vi  ved  fra  åbenbaring,  havde 
han  forinden  blødt  fra  hver  eneste  pore  i  Getsemane 
Have  (se  William  D.  Edwards,  Wesley  J.  Gabel  og  Floyd 
E.  Hosmer,  »On  the  Physical  Death  of  Christ«,  Journal  of 


the  American  Medical  Association,  den  21.  marts  1986, 
s.  1458). 

Den  guddommelige  revselse,  som  Jesus  følte  så 
stærkt,  fordi  han  ydmygt  trådte  i  vores  sted,  opfyldte 
endnu  en  profeti:  »Deres  hån  har  knust  mit  hjerte,  det 
kan  ikke  læges.  Jeg  håbede  på  medfølelse,  der  var  ingen, 
på  nogen,  der  ville  trøste  mig,  jeg  fandt  ingen«  (SI 
69:21).  Hans  hjerte  var  knust,  da  han  »led  på  både 
legeme  og  sjæl«  (L&P  19:18).  Han  skælvede  af  smerte, 
men  midt  i  sin  store  ensomhed  fuldførte  han  sine  forbe- 
redelser og  tilvejebragte  betingelsesløs  udødelighed  for 
hele  menneskeheden  og  »evigt  liv«  til  dem,  der  holder 
hans  bud  (Moses  1:39). 

I  sin  smertes  højdepunkt  gav  Jesus  på  korset  udtryk  for 
sin  følelse  af  forladthed:  »Min  Gud,  min  Gud!  Hvorfor 
har  du  forladt  mig?«  (Matt  27:46).  Præsident  Youngs 
kloge  ord  hjælper  os  til  at  forstå  hans  ensomhed,  som 
udgjorde  en  enestående  dimension  af  hans  lidelse:  »1  det 

øjeblik,  i  den  time,  da  tiden  var  inde  til,  at  han  skulle  give 
afkald  på  sit  liv,  trak  Faderens  sig  selv  og  sin  Ånd  tilbage 
og  kastede  et  slør  over  (Jesus).  Det  var  det,  der  fik  ham 
til  at  svede  blod.  Hvis  Guds  kraft  havde  været  over  ham, 
havde  han  ikke  svedt  blod,  men  alt  blev  trukket  tilbage 
fra  ham,  og  et  slør  blev  kastet  over  ham,  og  han  tryglede 
så  Faderen  om  ikke  at  forlade  ham«  (Journal  of 
Discourses,  3:206). 

Når  Jesus  vender  tilbage  i  overvældende  majestæt  og 
herlighed,  vil  han  ved  mindst  én  lejlighed  vise  sig  i  en  rød 
klædedragt  for  at  minde  os  om,  at  han  udgød  sit  blod  for 
at  sone  for  vore  synder  (se  L&P  133:48;  Es  63:1).  Atter 
vil  hans  stemme  da  erklære,  hvor  ensom  han  engang  var: 
»Jeg  trådte  vinpersen  alene  ...  Ingen  var  med  mig«  (L&P 
133:50). 

EN  RIG  HØST  AF  VELSIGNELSER 

Jo  mere  vi  ved  om  Jesu  forsoning,  desto  mere  vil  vi  i 


ydmyghed  og  glæde  ære  ham,  hans  forsoning  og 
hans  ophøjede  karakter.  Vi  vil  aldrig  blive  trætte  af 
lovprise  hans  godhed  og  kærlige  omsorg.  Hvor  længe  vil 
vi  omtale  vor  taknemlighed  for  hans  forsoning? 
Skrifterne  siger  »til  evig  tid«!  (L&P  133:52;  se  Es  63:7). 

Lovet  være  Gud  for  den  rige  høst  af  velsignelser  fra 
genoprettelsen,  som  i  sandhed  løber  over.  Ydmygt 
udbryder  jeg  med  Jakob:  »O,  hvor  stor  er  ikke  vor  Guds 
plan«  (2Nephi9:13). 

Lovet  være  Jesus  for  hans  store  forsoning,  den 
vigtigste  handling  i  menneskehedens  historie!  Lovet 
være  profeten  Joseph  Smith,  det  talerør,  som  denne 
kaskade  af  gengivne  lærdomme  flød  igennem! 

Du  og  jeg  er  velsignet  ved  at  være  en  del  af  et  værk, 
der  virkelig  bevæger  sig  fremad,  et  værk,  som  vil  lykkes, 
et  værk,  der  virkelig  har  betydning!  Jeg  bærer  ydmygt 
vidnesbyrd  om  ham,  hvis  værk  det  er,  og  om  realiteten  af 
hans  vidunderlige  forsoning.  □ 

Den  levende  profets  ord 

Råd  og  vejledning  fra  præsident  Gordon  B.  Hinckley 


KALDELSER  I  KIRKEN 

»Kirken  beder  jer  om  mange  ting. 
Den  beder  jer  om  at  tjene  i  forskellige 
ansvarsområder.  Vi  har  ingen  betalte 
præster.  I  er  denne  Kirkes  præster,  og 
når  I  kaldes  til  at  tjene,  opfordrer  jeg 
jer  til  at  sige  ja,  og  når  I  gør  det,  vil 
jeres  tro  styrkes  og  øges.  Tro  er 
ligesom  musklen  i  min  arm.  Hvis  jeg 
bruger  den,  vokser  den  sig  stærk;  den 
kan  gøre  mange  ting.  Men  hvis  jeg 
lægger  den  i  en  slynge  og  ikke  fore- 
tager mig  noget  med  den,  bliver  den 
svag  og  ubrugelig,  og  sådan  er  det 
også  med  jer.  Hvis  I  tager  imod 
enhver  mulighed,  hvis  I  tager  imod 
enhver  kaldelse,  vil  Herren  gøre  det 
muligt  for  jer  at  udføre  den.  Kirken 
vil  ikke  bede  jer  om  at  gøre  noget, 
som  I  ikke  kan  udføre  med  Herrens 
hjælp.  Gud  velsigne  jer  til  at  gøre  alt 
det,  som  I  kaldes  til  at  gøre.«1 


FAMILIEAFTEN 

»Hold        jeres 


familieaften. 
Familieaften  blev  indstiftet  af  en 
Herrens  profet,  præsident  Joseph  E 
Smith,  helt  tilbage  i  1915.  Jeg  kan 
huske,  da  det  begyndte.  Jeg  var  en 
lille  dreng  på  fem  år,  og  min  far  sagde: 


>  Præsident  Smith  har  bedt  os  om  at 
holde  familieaften.  <  Og  det  gjorde  vi. 
Det  var  ikke  let  til  at  begynde  med. 
Vi  havde  mere  tendens  til  at  le  og 
pjatte,  end  til  at  være  velopdragne. 
Men  vi  gjorde  det.  Jeg  kan  se  frug- 
terne af  det  i  min  egen  familie  og  i 
mine  børnebørns  familier  og  i  mine 
oldebørns  familier.  Princippet  om 
familiesammenhold  medfører  en 
overbevisning  om  dets  sandhed.«2 

KIRKENS  GRUNDVOLD 

»Som  jeg  ser  det,  hviler  denne 
Kirke  urokkeligt  på  fire,  store  grund- 
sten. For  det  første,  den  første  åben- 
baring, Faderens  og  Sønnens 
tilsynekomst  for  drengen  Joseph 
Smith,  da  himlen  blev  åbnet  i  denne 
tidernes  fyldes  uddeling,  som  knytter 
Guds  værk  i  alle  tidligere  uddelinger 
gennem  historien  sammen.  Sløret 
blev  trukket  til  side  med  den  første 
åbenbaring,  og  den  er  grund- 
læggende for  Kirken  og  dens  historie 
og  dens  velbefindende. 

For  det  andet  er  det  Mormons 
Bog,  et  nyt  vidne  om  Jesus  Kristus,  et 
levende  vidnesbyrd  om  verdens 
Forløser.  Der  blev  trykt  5000  eksem- 
plarer i  det  første  oplag.  I  år  tror  jeg, 
at  vi  trykker  og  uddeler  mellem  fire 
og  fem  millioner  eksemplarer.  Det 
fortsætter  og  fortsætter.  Det  vokser 
og  vokser  og  vokser.  Dens  røst  over- 
sættes til  flere  og  flere  sprog.  Den 
står  som  noget,  der  kan  holdes  og 
læses  og  nydes  og  bedes  om  og  over- 
vejes som  Herrens  ord  til  denne 
uddeling,  og  det  kan  gøres  af  folk 
overalt,  som  vil  lytte  til  den,  læse 
den  og  bede  om  den. 

For  det  tredje  er  det  præstedøm- 
mets gengivelse,  denne  forbløffende 
og  vidunderlige  myndighedsgave  i 
disse  sidste  dage,  som  blev  givet  ved 
Johannes  Døbers  og  Peters,  Jakobs  og 
Johannes'  hænder,  og  det  præste- 
dømmes nøgler,  som  kom  fra  dem  og 
andre  sendebude,  skænket  af  Herren 
til  hans  folk  i  denne  uddeling.  Uden 
det  havde  vi  ingenting.  Det  er  den 
styrende  kraft  i  Kirken.  Det  er 
myndigheden  til  at  tale  i  Guds  navn. 
Det  er  den  største  gave,  som  en  mand 
kan  besidde.  Den  vil  velsigne  ham  og 

hans  familie  og  mange  andre,  hvis 
han  vil  leve  værdigt  til  det  og  ære  det. 
Og  for  det  fjerde  er  det  den  beseg- 
lende magt  i  Herrens  hus,  hvorved  vi 
hver  især  modtager  vore  velsignelser 
og  derefter  har  det  privilegium  at 
give  dem  til  andre,  nemlig  ved  det 
storslåede  virke  for  de  døde.  Ingen 


anden  kirke  i  hele  verden  har  den, 
og  ingen  anden  kirke  foregiver  at 
have  den.  Og  det  er  et  stort  og  over- 
vældende ansvar,  som  er  lagt  på  os  i 
vores  udøvelse  af  den.«3 

KERNEN  I  MISSIONERINGEN 

»Lad  mig  sige,  at  vi  værdsætter 
sandheden  i  alle  kirker  og  det  gode, 
som  de  gør.  Det,  som  vi  siger  til  folk, 
er:  Kom  med  alt  det  gode,  som  du 
har,  og  lad  os  se,  om  vi  kan  føje  noget 
til.  Det  er  i  dette  værks  ånd.  Det  er 
kernen  i  vores  missionering.«4 

BØN 

»Vi  kan  nå  vidt  i  vores  fuldkom- 
mengørelse af  vores  personlige 
adfærd.  Vi  kan  blive  fuldkomne  i 
vores  bønner  til  vor  himmelske 
Fader.  Der  er  meget,  som  det  er 
vanskeligt  at  blive  fuldkommen  i, 
men  jeg  håber,  at  enhver,  der  er  til 
stede  her,  enhver  mand,  kvinde, 
dreng  og  pige,  vil  knæle  morgen  og 
aften  og  takke  Herren  for  hans 
velsignelser,  takke  Herren  for  hans 
godhed,  takke  Herren  for  alle  de 
gaver,  som  han  giver,  og  bede  om 
styrke  til  at  gøre  det  rette  og  bringe 

alle,  der  har  behov  for  hjælp,  i 
ihukommelse  for  Herren.  Vi  kan 
blive  fuldkomne  i  bøn,  mine  brødre 
og  søstre.«5 

GENKEND  ÅNDEN 

»Hvordan  kender  vi  det,  der  hører 
Ånden  til?  Hvordan  ved  vi,  at  det 
kommer  fra  Gud?  Ved  dets  frugter. 
Hvis  det  fører  til  vækst  og  udvikling, 
hvis  det  fører  til  tro  og  vidnesbyrd, 
hvis  det  fører  til  en  bedre  måde  at 
gøre  tingene  på,  hvis  det  fører  mod 
guddommelighed,  så  kommer  det  fra 
Gud.  Hvis  det  nedbryder  os,  hvis  det 
fører  os  ind  i  mørket,  hvis  det 
forvirrer  os  og  bekymrer  os,  hvis  det 
fører  til  troløshed,  så  kommer  det  fra 
djævelen.«6  D 


NOTER 

1.  Møde  i  Praia  i  Cape  Verde,  den  22. 
februar  1998. 

2.  Regionalkonference  i  Ciudad  Juårez 
i  Mexico,  den  15.  marts  1998. 

3.  S  tavskonference  i  Bonneville  Stav  i 
Salt  Lake  City,  den  23.  november  1997. 

4.  Møde  i  Nairobi  i  Kenya,  den  17. 
februar  1998. 

5.  Regionalkonference  i  Port  Harcourt 
i  Nigeria,  den  15.  februar  1998. 

6.  Regionalkonference  i  Jordan  i  Utah, 
den  2.  marts  1997. 

CONCHAS 


Hi  Mary  Huefner 

ILLUSTRERET  AF  ROBERT  T.  BARRETT 


Gandia,  en  lille  landsby  i  det  sydlige  Spanien, 
ligger  trygt  ved  en  bugt  af  Middelhavet.  Det  er 
en  pittoresk  landsby  med  appelsinlunde,  fiske- 
kuttere og  turistbutikker.  Som  fuldtidsmissionær  i 
Barcelona- missionen  i  Spanien  blev  jeg  forflyttet  dertil  i 
december  1993. 

Da  påsken  nærmede   sig  nogle   måneder   senere, 
glædede  jeg  mig  over  at  se  Gandia  blomstre  op  med 
foråret.   Skyerne  forsvandt,  himlen  blev  klarere,   og 
gaderne  var  fulde  af  kvinder,  der  stoppede  op  for  at 
småsludre  på  vej  til  og  fra  markedet.  De  lokale  festlig- 
heder omfattede  orkestre,  parader  og  særlige  messer  i 
den  lille  katedral.  Og  i  skumringen  var  luften  tyk  af 
duften  af  appelsinblomsterne. 

Min  kammerat  og  jeg  var  blevet  gode  venner 

med  et  af  medlemmerne  i  Gandia  Gren,   en 

kvinde  ved  navn  Doris  Kessler.  En  dag  sagde 

hun  smilende:  »Jeg  har  givet  et  eksemplar  af 

Mormons  Bog  til  min  nabo  Concha,  og  hun  vil 

gerne  tale  med  jer.« 

Efter  at  have  aftalt  et  møde  bankede  vi  på 

Conchas   dør.   En   svag  stemme   bød   os 

indenfor.    De   små  værelser   var   mørke; 

vinduer  og  skodder  var  lukket  til  for  at 

holde  på  den  utilstrækkelige  varme  fra  en 

lille  gasovn.  En  lampe  med  slangehals 


GENFØDSEL 


oplyste  ansigtet  på  en  kvinde,  som  i  sine  smerter  lå 
og  frøs. 

En  del  år  tidligere  havde  Concha  været  ude  for  at  slemt 
fald,  hvorved  hun  havde  brækket  knoglerne  i  begge  ben. 
Lægerne  havde  sat  skruer  i  hendes  ankler  for  at  styrke  dem, 
men  flere  fald  havde  tvunget  hende  til  at  holde  sengen 
permanent.  »Hvis  du  falder  igen,«  havde  lægerne  advaret 
hende,  »så  bliver  vi  nødt  til  at  amputere  benene.«  Så 
bortset  fra  små  ture  ned  til  købmanden  i  stueetagen  af 
bygningen  kom  Concha  ikke  ud  af  sengen.  Hun  blev 
modløs,  efterhånden  som  hun  tog  på  i  vægt  og  blev  svagere. 

Som  størstedelen  af  befolkningen  i  Spanien  var  Concha 
Femerna  Marti  født  katolik.  Men  i  sin  voksne  alder  var 
hun  begyndt  at  undersøge  andre  trossamfund.  Hun  havde 
med  begejstring  taget  imod  et  eksemplar  af  Mormons  Bog 
fra  søster  Kessler,  og  nu  begyndte  min  kammerat  og  jeg  at 
dele  Jesu  Kristi  lærdomme  med  hende.  Lyset  bortjog 
bogstaveligt  mørket  i  den  lille  lejlighed,  mens  vores  ord 
rørte  hendes  hjerte.  Hendes  krop  slappede  af,  og  hendes 
ansigt  begyndte  at  stråle. 

Concha  studerede  skrifterne,  bad  ydmygt  og  inderligt 
og  tog  imod  sandhed  efter  sandhed.  Et  medlem  af  grenen 
lovede  at  hente  hende  søndag  morgen,  så  hun  kunne 
komme  i  kirke.  Hun  tog  imod  indbydelsen  til  at  blive  døbt 
og  begyndte  at  spare  penge  op  i  en  lille  plastikbeholder  for 
at  få  råd  til  at  komme  til  templet. 


Søndagen  før  hendes  dåb  var  den,  som  havde  lovet 
at  hente  hende  desværre  så  optaget  af  andre  ansvar,  at 
han  glemte  at  tage  ud  efter  hende.  Vi  fandt  hurtigt  en 
anden,  der  havde  bil,  men  han  nåede  ikke  langt. 
Derude  på  parkeringspladsen  stod  Concha,  gispende  og 
svedig  og  støttede  sig  til  sine  krykker.  Hun  smilede,  da 
vi  løb  hen  for  at  hilse  på  hende.  »Jeg  vidste,  at  der 
måtte  være  sket  noget,«  sagde  hun.  »Men  jeg  ville  så 
gerne  få  del  i  evangeliets  velsignelser,  at  jeg  ikke  ville 
lade  noget  standse  mig!« 

Hun  var  ikke  den  eneste,  der  nød  godt  af  hendes 
deltagelse  den  dag.  Da  medlemmerne  bar  deres  vidnes- 
byrd,  gav  mange  af  dem  udtryk  for  deres  taknemlighed 
over  Conchas  omvendelse  og  hengivenhed,  og  de  beslut- 
tede sig  for  at  tjene  Herren  endnu  mere  hengivent. 

Tre  måneder  efter  sin  dåb  blev  Concha  opretholdt 
som  grenens  hjælpeforeningspræsidentinde.  Hun  forbe- 
reder sig  stadig  på  sin  tempeltur  og  bærer  sit  vidnesbyrd 
for  andre,  når  som  helst  hun  har  mulighed  for  det. 

Når  jeg  tænker  på  foråret,  på  Jesu  Kristi  forsoning  og 
på  fornyelsen,  så  tænker  jeg  altid  på  Concha  og  den  dag, 
hvor  hun  stod  ude  på  fortovet  og  udstrålede  vidnesbyr- 
dets kraft.  Jeg  mindes  også,  hvordan  hun  så  ud  på  en 
senere  dag,  nemlig  den  dag,  hvor  hun  lykkelig  steg  op  af 
dåbens  vande,  efter  at  have  modtaget  genfødslens  hellige 
symbol.  □ 

Hvordan  kan  jeg  vide, 
om  jeg  modtager 
nadveren  værdigt? 


Vi  har  fået  at  vide,  at  vi  aldrig  skal  tage  nadveren  uværdigt.  Hvordan  kan  jeg  vide,  om  jeg  tager  nadveren  værdigt?  Til  tider 
føler  jeg  mig  ikke  værdig,  men  jeg  tager  den  alligevel,  fordi  jeg  ikke  er  sikker,  eller  fordi  jeg  er  bange  for,  hvad  andre  vil 
tænke.  Hvad  skal  jeg  gøre? 


Svarene  er  ment  som  en  hjælp  og  vejledning  og  er  ikke  udtryk  for  Kirkens  lære. 


VORES  SVAR 

Hver  uge  under  nadvermødet 
har  vi  det  privilegium  at  forny 
en  pagt,  som  har  stor  værdi. 
Faktisk  er  den  vigtigste  årsag  til,  at  vi 
overværer  dette  møde  netop  at 
modtage  nadveren.  Ved  at  modtage 
symbolerne  på  Herrens  forsoning, 
lover  vi  tre  ting:  At  påtage  os  Jesu 
Kristi  navn,  at  vi  altid  vil  erindre 
ham  og  at  holde  hans  bud.  Til 
gengæld  lover  Herren,  at  vi  altid  vil 
have  hans  And  hos  os.  Hvilken 
vidunderlig  gave!  At  have  Herrens 
Ånd  hos  os  er  den  største  følelse  af 
kærlighed  og  fred,  som  vi  kan 
modtage. 

Nadveren  er  en  ugentlig  mulighed 
for  at  huske  på,  hvad  vi  har  lovet. 
Det  er  en  tid,  hvor  vi  kan  tænke  over 
vores  liv  og  gennemgå  den  forløbne 
uges  handlinger.  Hvis  vi  har  begået 
fejltrin  eller  glemt  noget,  minder 
nadveren  os  om,  at  vi  må  ændre  os. 
På  den  måde  hjælper  nadveren  os  til 
at  efterleve  evangeliet  bedre.  Den 
hjælper    os    til    at    gøre    Herrens 


lærdomme  til  en  del  af  vores 
hverdag,  og  den  motiverer  os  til  at 
omvende  os.  Den  giver  os  mulighed 
for  at  forny  de  pagter,  som  vi  indgik 
ved  dåben.  Når  vi  gør  det,  kan 
Herrens  Ånd  dvæle  hos  os  og  hjælpe 
os  til  at  blive  mere  som  vores  Frelser 
Jesus  Kristus. 

Selvfølgelig  bliver  vi  ikke  som 
Frelseren  på  én  gang.  Ingen  af  os  er 
fuldkomne.  Vi  begår  alle  fejltagelser. 
Så  længe  vi  stræber  efter  at  forbedre 
os  og  blive  bedre  disciple  af  Jesus 
Kristus,  er  vi  værdige  til  at  modtage 
nadveren. 

På  den  anden  side  kan  visse  alvor- 
lige synder  gøre  os  uværdige  til  at 
modtage  nadveren,  især  hvis  vi  ikke 
stræber  efter  at  omvende  os  fra  dem. 
Hvis  vi  bevidst  synder  uden  noget 
ønske  om  at  omvende  os,  bør  vi  nok 
afholde  os  fra  at  modtage  nadveren, 
når  brød  og  vand  bliver  delt  ud.  Hvis 
vi  tager  nadveren  under  sådanne 
omstændigheder,  gør  det  os  mere 
skade  end  gavn  (se  3  Nephi  18:29). 

Når  vi  står  over  for  valget,  kan  vi 
stille  os  selv  spørgsmål  som:  Tager 
jeg  bare  nadveren,  fordi  jeg  ikke  vil 
have,  at  mine  forældre  eller  venner, 
som  sidder  i  nærheden,  skal  tænke 
dårligt  om  mig?  Gør  jeg  det  bare  for  at 
skjule  de  dårlige  valg,  jeg  træffer? 
Ignorerer  jeg  en  nagende  følelse,  som 
plager  mig?  Dysser  jeg  mit  sind  ned,  så 
jeg  ikke  behøver  at  tænke  over,  hvad 
jeg  gør? 

Når  vi  ser  på  vores  liv  ved  at  stille 
os  selv  disse  og  lignende  spørgsmål, 
får  vi  bedre  øjnene  op  for  behovet 
for  omvendelse.  Og  hvis  vi  ikke 
omvender  os  fra  alvorlige  overtræ- 
delser, er  det  bedst  ikke  at  tage 
nadveren.  Inden  vi  tager  nadveren, 
bør  vi  først  bede  vor  himmelske 
Fader  om  tilgivelse.  Om  nødvendigt 
bør  vi  få  afklaret  disse  alvorlige 
synder  med  vores  biskop  eller  grens- 
præsident,  og  hvis  det  er  muligt  også 
med  dem,  som  vi  har  krænket.  Når 
vi  gør  det,  tager  vi  et  stort  skridt  hen 
mod  evigt  liv.  Vi  gør,   sådan  som 

Kimberly  Broderick 


Moroni  har  rådet  os  til:  »Se  til,  at  I 
ikke  uværdigt  deltager  i  Kristi 
nadver;  men  se  til,  at  I  gør  alting 
værdigt  og  i  Jesu  Kristi,  den  levende 
Guds  Søns  navn.  Og  dersom  I  gør 
det  og  holder  ud  til  enden,  vil  I  på 
ingen  måde  blive  udstødt« 
(Mormon  9:29). 

Med  disse  principper  i  tankerne 
kan  du  se,  hvorfor  det  er  så  vigtigt  for 
os  alle  at  afholde  os  fra  at  drage  forha- 
stede slutninger  og  dømme  andre?  Vi 
stræber  alle  efter  at  forbedre  os,  og 
grunden  til  at  nogen  ikke  tager 
nadveren  er  en  sag  mellem  vedkom- 
mende og  Herren.  Og  faktisk  kan  det 
være,  som  dit  spørgsmål  antyder,  at 
vedkommende,  som  ikke  tager 
nadveren,  bare  ikke  forstår,  hvornår 
man  bør  eller  ikke  bør  tage  nadveren. 
I  andre  tilfælde  er  vedkommende 
måske  ved  at  omvende  sig  fra  en 
alvorlig  overtrædelse.  Snarere  end  at 
tænke  dårligt  om  vedkommende, 
burde  vi  glæde  os  over,  at  han  eller 
hun  tager  de  nødvendige  skridt  til  at 
få  bragt  problemet  i  orden.  Men  i 
ingen  tilfælde  fortjener  de,  der  ikke 
modtager  nadveren,  vores  fordøm- 
melse. Som  sande  sidste  dages  hellige 
bør  vi  ikke  gøre  andres  byrder 
tungere. 

I  stedet  for  at  tænke  på,  hvad  din 
sidemand  tænker,  burde  du  tænke  på 
vor  himmelske  Fader,  der  sørger  over 
enhver  form  for  bedrageri. 
Diana  Jones, 
Epsom  Ward, 
Crawley  Stav  i  England 

Jeg  udførte  for  nylig  en  personlig 
målsætningsaktivitet,  som  havde 
med  nadveren  at  gøre.  På  grund  af 
det,  som  jeg  lærte,  har  jeg  nogle 
gode  råd.  Læs  Matthæus  26:26-28. 
Du  vil  opdage,  at  Kristus  indstiftede 
nadveren  for  at  minde  os  om,  at  vi 
kan  opnå  tilgivelse  for  vores  synder. 
Tænk  på  Jesus  Kristus  og  alt  det,  som 
han  har  gjort  for  os,  og  husk  på,  at  vi 
kan  få  tilgivelse,  hvis  vi  omvender  os. 
Kimberley  Broderick, 
Edgewood  Ward, 
Baltimore  Stav  i  Maryland 

Enhver  har  en  samvittighed.  Hvis 
vi  efter  bøn  føler  os  uværdige,  bør  vi 
ikke  tage  nadveren,  men  i  stedet  tale 
med  biskoppen.  Ved  at  følge  hans  råd 
kan  vi  igen  tage  nadveren  værdigt. 
Onyekachi  E.  Onyenkwere, 
Opku'Umuobo  Road  Ward, 
Aba  Stav  i  Nigeria 


Onyekachi  E.  Onyenkwere 

Racquel  Ignacio 

N.  Onyewychi  Inyamah 


Adriane  Hitomi  Hirata 

Det  er  vigtigt  at  huske  på,  at  når 
vi  tager  nadveren,  bekræfter  vi  vores 
pagt  med  Herren,  ikke  med  vores 
venner,  familie  eller  sidekammerat. 
Racquel  Ignacio, 
Baguio  University  Ward, 
Baguio  Stav  i  Filippinerne 

Vi  kan  vælge  at  benytte  vores 
handlefrihed  til  at  behage  andre 
eller  behage  Herren.  Vi  bør  tage 
nadveren  under  alvorlige  overve- 
jelser og  om  nødvendigt  omvende 
os,  så  vi  kan  have  Herrens  Ånd 
med  os. 

N.  Onyewychi  Inyamah, 
Amumara  Ward, 
Owerri  Stav  i  Nigeria 

Mine  forældre  har  altid  lært  mig 
at  være  ærlig  over  for  mig  selv  og 
Gud.  Jeg  ved,  at  jeg  er  ansvarlig  for 
mine    egne    handlinger.    Hvis   jeg 
føler   mig  uværdig  til   at  modtage 
nadveren,  minder  jeg  mig  selv  om,  at 
jeg  har  indgået  en  pagt  med  Gud. 
Under  nadveren  forbereder  jeg  mig 
ved  stille  at  synge  en  salme,  læse  et 
skriftsted  og  bede   om  hjælp  med 
mine  svagheder. 
Adriane  Hitomi  Hirata, 
Canaa  Gren, 
Ipatinga  Distrikt  i  Brasilien 

Det  er  vigtigt,  at  vi  erkender,  at  vi 
alle  synder.  Trods  vore  fejltagelser 
stræber  vi  efter  at  efterleve  evan- 
geliet og  kan  værdigt  og  ærbødigt 
modtage  nadveren,  når  vi  kæmper 
for  at  overvinde  vores  svagheder. 
Når  nadveren  højtideligt  admini- 
streres, bør  vi  udvise  dyb  respekt  for 
Frelseren.  Jeg  har  haft  stor  gavn  af  at 
lukke  øjnene,  når  jeg  har  modtaget 
nadveren,  og  bøje  hovedet  og 
koncentrere  mig  om  at  tænke  på 

Frelseren  og  nadverens  formål. 

Jo  Janes, 

Ji-Paranå  Gren, 

Vilhena  Distrikt  i  Brasilien 

Nogle  gang  når  vi  modtager 
nadveren,  glemmer  vi,  hvorfor  vi  gør 
det.  Herren  Jesus  Kristus  bragte  et 
stort  og  evigt  offer  for  menneskehe- 
dens skyld,  og  vi  fornyer  de  løfter, 
som  vi  afgav  til  ham,  da  vi  blev  døbt. 

Hvis  vi  fristes  til  at  tage  nadveren 
uværdigt,  fordi  vi  er  bange  for,  hvad 
andre  vil  tænke  om  os,  så  lad  os 
huske  på,  at  »mennesker  ser  på  det, 
de  har  for  deres  øjne,  men  Herren  ser 
på  hjertet«  (1  Sam  16:7). 
Lose  'O  Vikatolia  Kinikini, 
'Uiha  Ward, 
Hdapai  Stav  i  Tonga 

Du  kan  gøre  SPØRGSMÅL  OG 
SVAR  bedre  ved  at  besvare  nedenstående 
spørgsmål  Send  dit  svar,  så  vi  har  det 
senest  den  l.  juni  1999.  Send  det  til 
SPØRGSMÅL  OG  SVAR,  Inter- 
national Magazine,  Vloor  25,  50  East 
North  Temple  Street,  Salt  Lake  City,  L/T 
84150-3223,  USA,  eller  send  en  e-mail 
til  CUR-Liahona-IMag@ldschurch.org. 
Du  kan  skrive  svaret  på  dit  eget  sprog. 
For  at  dit  svar  skal  komme  i  betragtning, 
skal  det  indeholde  dit  fulde  navn,  hjem- 
adresse samt  ward  og  stav.  Hvis  det  er 
muligt,  bør  du  vedlægge  et  billede  af  dig 
selv.  Dette  billede  vil  ikke  blive  returneret. 
Vi  trykker  et  repræsentativt  udsnit 
af  svarene. 

SPØRGSMÅL:  Mine  forældre  er  bekym- 
rede for  en  af  mine  venner,  fordi  han 
drikker  spiritus  og  pjækker  fra  skole. 
Men  min  ven  har  også  mange  gode 
egenskaber.  Hvordan  kan  jeg  hjælpe 
min  ven  og  samtidig  følge  mine  foræl- 
dres råd?  □ 

FRA  VEN  TIL  VEN 


Ældste  Dieter  E  Ucht 

Fra  en  samtale  med  Janet  Peterson 

a  jeg  var  barn,  boede  jeg  i  Zwickau  i  Tyskland. 
Min  bedstemor  havde  en  veninde  med  langt, 
hvidt,  flagrende  hår.  Hendes  navn  var  søster 
Ewig,  og  hun  inviterede  min  bedstemor  med  i  kirke.  Da 
vores  familie  kom  derhen,  så  vi  mange  børn.  Vi  var  alle 
sammen  meget  imponerede  over  familierne,  børnene, 
musikken  og  især  sangen.  Jeg  følte  mig  straks  hjemme. 
Hele  min  familie  -  bortset  fra  mig,  der  kun  var  seks  år  - 
blev  døbt  som  medlemmer  af  Jesu  Kristi  Kirke  af  Sidste 
Dages  Hellige.  Da  jeg  blev  otte,  blev  jeg  døbt  i  en 
offentlig  svømmehal  af  min  far. 

Vi  holdt  kirkemøder  i  en  gammel  villa.  Vores  kirke- 
bygning havde  en  glasmosaik,  der  forestillede  Joseph 
Smith  i  den  hellige  lund.  Når  solen  skinnede  på  den, 
følte  jeg,  at  den  beretning,  som  den  illustrerede,  og  det, 
som  jeg  havde  lært  i  Primary,  var  sandt.  Jeg  vidste,  at 
det  var  sådan,  at  Joseph  Smith  modtog  sin  åbenbaring, 
og  at  det  var  sådan,  at  Jesu  Kristi  Kirkes  genoprettelse 
på  jorden  begyndte.  Det  vidnesbyrd  betød  meget  for 
mig,  og  jeg  kom  til  at  holde  meget  af  Joseph  Smith. 

Vi  havde  et  pumpeorgel  i  kirken.  Jeg  ville  så  gerne 
hjælpe  til  i  kirken,  og  da  jeg  var  otte-ni  år  gammel,  var 
det  min  opgave  at  træde  orgelpumperne.  Det  var  herligt 
at  bidrage  til  nadvermødet  ved  at  pumpe  orglet,  så 
forsamlingen  kunne  synge. 

En  sang,  »Som  solskin«,  gjorde  dybt  indtryk  på  mig. 
Jeg  følte  mig  meget  tæt  på  Jesus,  når  jeg  sang  den  sang. 
Jeg  vidste,  at  han  ville  have,  at  jeg  skulle  være  som 

1 .  Fra  venstre:  To  venner  sammen  med  to-årige 
Dieter  og  hans  søster  Christel.  2.  Som  12-årig 
med  sin  yndlingsbog. 


Ældste  Uchtdorf,  hans  hustru  Harriet  Reich  Uchtdorf  og 
deres  børn  og  børnebørn. 

solskin  for  ham.  Jeg  har  aldrig  glemt  den  sang  -  jeg 
holder  stadig  af  den  -  eller  det  vidnesbyrd,  som  den  gav 
mig  om  Frelseren. 

Da  jeg  var  11,  blev  min  familie  nødt  til  at  flytte  fra 
Østtyskland.  Vi  flyttede  til  Frankfurt  i  Vesttyskland. 
Indtil  min  far  kunne  finde  et  job  som  det,  han  havde 
haft  før,  drev  han  og  mor  et  vaskeri,  og  jeg  var  deres 
bud.  Jeg  så  nogle  skinnende  røde  cykler  og  drømte  om 
at  få  en  af  dem  som  budcykel.  Men  jeg  havde  brug  for 
en  kraftig  cykel,  der  kunne  trække  vognen  med  vaske- 
tøjet. Jeg  kørte  rundt  på  den  tunge  budcykel  både  før  og 
efter  skole.  Det  var  hårdt  at  se  de  andre  børn  lege,  især 
om  vinteren.  Men  alle  i  vores  familie  måtte  arbejde 
hårdt,  og  jeg  vidste,  at  jeg  spillede  en  vigtig  rolle  i  fami- 
liens forretning.  Jeg  følte  mig  nødvendig  og  værdsat. 

Efterhånden  som  jeg  blev  ældre,  lærte  jeg  ikke  alene 
værdien  af  hårdt  arbejde,  men  også  velsignelserne  ved  at 
gøre  det,  som  man  ikke  umiddelbart  kan  se  er  vigtigt 
eller  gavnligt.  Under  anden  verdenskrig,  mens  jeg  var 
lille,  fik  jeg  en  lungesygdom,  men  det  var  der  ingen, 

som  var  klar  over  på  det  tidspunkt.  Jeg  vidste,  at  jeg  let 
tabte  pusten,  når  jeg  kørte  på  min  budcykel.  Jeg  troede, 
at  det  var,  fordi  trækvognen  var  tung.  Da  jeg  senere 
kom  i  flyvevåbnet,  fandt  jeg  ud  af,  at  det  hårde  arbejde 
på  en  eller  anden  måde  havde  helbredt  min  krop.  Jeg 
havde  opbygget  udholdenhed.  Jeg  havde  opbygget 
immunitet.  Jeg  havde  opbygget  styrke.  Da  lægerne  så 
pletter  på  mine  lunger,  udspurgte  de  mig  om  dem.  De 
sagde,  at  sygdommen  gik  over  af  sig  selv,  og  de  sagde,  at 
jeg  havde  klaret  lægeundersøgelsen.  Ellers  kunne  jeg 
ikke  være  blevet  pilot.  Jeg  har  været  pilot  i  35  år,  og  jeg 
var  chefpilot  for  det  tyske  luftfartsselskab  Lufthansa. 

I  1951  og  1952  gik  jeg  i  Frankfurt  Gren,  der  ikke  var 
så  stor  som  den  i  Zwickau.  Mødelokalet  i  Frankfurt  var 
meget  lille,  og  vi  holdt  klasser  i  kælderen.  Jeg  kan 
huske,  at  missionærerne  underviste  os  om  vigtige  evan- 
geliske principper.  En  missionær,  ældste  Stringham, 
gjorde  dybt  indtryk  på  mig  med  sine  belæringer  om  Den 
Kostelige  Perle,  især  der  hvor  Moses  bliver  belært  om, 
at  han  er  en  Guds  søn.  En  anden  ting,  som  ældste 
Stringham  lærte  mig,  var  det  skriftsted,  hvor  der  står: 
»Er  Gud  for  os,  hvem  kan  da  være  imod  os?«  (Rom 
8:31).  Det  gav  mig  trøst  og  mod,  for  dengang  så 
Tysklands  fremtid  meget  sort  ud.  Frankfurt  var  en 
ruinhob  med  udbombede  bygninger.  Den  belæring  har 


20-årige  Dieter  F.  Uchtdorf  under  udd 
annelse  i  det  tyske  flyvevåben. 

jeg  bevaret  hele  livet.  Den  lærte  mig  betydningen  af  at 
være  på  Herrens  side.  Jeg  har  ikke  råd  til  ikke  at  være 
på  Herrens  side. 

Som  pilot  fløj  jeg  over  hele  verden.  I  alle  de  35  år 
blev  jeg  aldrig  træt  af  at  kigge  ud  af  vinduet  på  stjer- 
nerne, skyerne  og  landskaberne.  Jeg  så  de  forskellige 
lande  og  deres  forskellige  kulturers  skønhed.  Fordi  jeg 
har  været  i  alle  de  forskellige  lande  og  truffet  folk  og 
Kirken  i  de  forskellige  egne,  ved  jeg,  at  evangeliet  er  for 
alle,  uanset  hvilket  land  man  bor  i,  eller  hvilke  traditi- 
oner man  har.  Det  er  Jesu  Kristi  evangelium.  Guds  ord, 
hvad  enten  det  står  skrevet  i  skrifterne  eller  tales  af 
levende  profeter,  hvad  enten  vi  læser  det  i  Kirkens 
publikationer  eller  hører  det  til  generalkonferencen,  er 
for  alle  kulturer  i  alle  lande. 

Jeg  vil  opfordre  jer  børn  til  at  følge  profeternes  ord. 
Når  I  gør  det,  vil  I  finde  svar  på  jeres  spørgsmål,  hvad 
enten  I  er  6,  9,  11,  19  eller,  som  jeg,  57  år.  □ 

JEG  PRØVER  AT  VÆRE  SOM  JESUS 


Maria  og  Eric  Jones 


Oagen  efter  Mors  Dag  tog 
den  otte  årige  Eric  og  hans 
mor  hen  til  det  lokale 
apotek  for  at  købe  noget 
medicin.  Eric  gik  rundt  i  apoteket, 
mens  hans  mor  købte  medicinen.  Da  de 
kom  tilbage  til  bilen,  spurgte  Eric,  om 
de  lige  kunne  tale  sammen. 

»Selvfølgelig,«  sagde  mor  og  skulle 
til  at  dreje  tændingsnøglen. 

Eric  greb  hendes  hånd  og  sagde: 
»Vent.  Kan  vi  snakke  sammen  lige 
her?«  Mor  vendte  sig  i  sædet  for  at  lytte. 

Eric  fortalte  hende  om  en  dreng  ved  navn  Josh*,  som 
gik  i  hans  klasse.  Joshs  mor  var  død  af  kræft  i  julen. 
Siden  da  havde  Josh  været  meget  ked  af  det  henne  i 
skolen.  Nogle  gange  måtte  hans  far  komme  og  hente 
ham,  fordi  han  bare  græd  og  græd. 

Mors  Dag  havde  været  særlig  slem  for  Josh.  Han 
havde  taget  en  bamse  med  i  skole  næste  dag,  og  den 
havde  han  siddet  og  krammet  hele  tiden.  I  frikvarteret 
havde  han  taget  bamsen  med  ned  i  gården.  Nogle  af  de 
større  elever  havde  taget  bamsen  fra  Josh.  De  havde 
drillet  ham  ved  at  kaste  den  frem  og  tilbage,  og  til  sidst 
var  bamsen  blevet  revet  itu.  Eric  var  ked  af  det,  for  han 

*Navnet  er  ændret. 


Eric  Jones,  8  år, 

Oquirrh  4.  Ward 

Oquirrh  Stav, 

West  Jordan  i  Utah 


vidste,  at  Joshs  familie  måske  ikke 
havde  råd  til  at  købe  ham  en  ny  bamse. 
Da  de  var  inde  i  apoteket,  havde  Eric 
fået  øje  på  en  bamse  magen  til  Joshs. 
Han  ville  bruge  sine  lommepenge  på  at 
købe  den  til  Josh. 

Eric  og  hans  mor  gik  tilbage  til 
apoteket  og  købte  bamsen.  Eric  tog 
bamsen  med  i  sin  taske  næste  dag.  Mor 
sagde  til  Eric,  at  han  ikke  måtte  give 
Josh  bamsen,  før  hun  havde  spurgt 
læreren,  om  det  var  i  orden.  Læreren 
fortalte  Erics  mor,  at  hun  med  glæde  ville  sørge  for,  at 
Eric  kunne  give  Josh  bamsen. 

Den  aften  spurgte  mor  Eric,  hvordan  det  var  gået.  Han 
sagde,  at  deres  lærerinde  havde  bedt  de  to  om  at  blive 
tilbage,  da  de  andre  gik  ned  til  frikvarter.  Hun  spurgte 
Josh,  hvad  der  var  sket  med  hans  bamse  dagen  før.  Det 
første,  Josh  sagde,  var:  »Det  var  ikke  Eric,  der  gjorde  det.« 

Hun  sagde,  at  det  heller  ikke  var  derfor,  hun  havde 
bedt  dem  om  at  blive  tilbage,  og  så  fortalte  hun  ham,  at 
Eric  gerne  ville  give  ham  en  ny  bamse.  Bamsen  blev 
hurtigt  flyttet  fra  den  ene  skoletaske  til  den  anden,  så 
der  ikke  skete  den  noget.  Eric  sagde,  at  Josh  var  lige  ved 
at  græde,  da  han  gav  ham  den.  Eric  sagde,  at  det  bedste 
ved  det  hele  var  at  se  Josh  smile.  Da  Josh  gik  hjem  den 
dag,  gav  han  Eric  et  stort  smil.  □ 

OPDAGELSE 


PALMER 

TIL 
HERREN 


Dorothy  D.  Warner 

ILLUSTRERET  AF  DICK  BROWN 


Søndagen  før  påske,  der  ofte  kaldes  for  Palmesøndag,  minder  os  om  dengang,  hvor 
Jesus  i  triumf  ankom  til  Jerusalem  for  at  fejre  påsken.  Da  han  red  ind  i  byen  på  et 
æsel,  spredte  mængden  palmeblade  langs  ruten  (se  Matt  21:6-11). 
Mange  mennesker  tror,  at  man  brugte  palmeblade,  fordi  der  er  så  mange  palmer  i  den 
del  af  verden,  men  der  var  andre  grunde  til,  at  man  gjorde  det.  Palmebladet  var  et 
symbol  på  Judæa  og  fandtes  på  landets  mønter,  som  symbol  på  landets  rigdom.  Da  Jesus 
red  ind  i  Jerusalem,  stod  træerne  i  blomst,  så  ved  at  dække  vejen  med  palmeblade  skæn- 
kede folket  ham  et  symbol  på  rigdom  og  luksus. 
Men  palmen  var  også  symbol  på  fornøden- 
heder. I  jødernes  øjne  var  palmen  en  Guds 
gave,  fordi  de  brugte  den  til  så  mange  ting. 
Palmen  havde  så  stor  betydning,  at  når 

lande  i  området  gik  i  krig  med  hinanden, 
så  huggede  de  fjendens  palmekviste  væk,  så 
fjenden  kom  til  at  mangle  føde  og  andre 
fornødenheder. 
Dette  vigtige  træ  fandtes  i  mange  forskellige 
arter,  der  varierede  i  højde  fra  tre  til  tredive 
meter.  Dadelpalmen  gav  selvfølgelig  dadler. 
Kokospalmen  gav  både  kokosnødder  og 
kokosmælk.  Harpiksen  fra  sukkerpalmen 
blev  tørret,  knust  og  malet  til  fint  sukker. 
Dens  blade  kunne  koges  og  spises  som  en 
grøntsag.  Sagopalmens  stamme  blev  malet 

til  mel,  som  blev  brugt  til  at  bag 
usyrede  brød  af. 

Næsten  intet  på  palmetræet  går  til  spilde. 
Deres  grove  fibre  blev  brugt  til  koste,  måtter  og 
kurve;  deres  fine  fibre  blev  brugt  til  sytråd,  og 
deres  kraftigste  fibre  blev  brugt  til  stærke  reb. 
Palmeolien  blev  anvendt  til  både  smør  og  sæbe. 

Man  fremstillede  fine  skåle,  køkkengrej  og 
værktøj  af  kokosnøddernes  skaller.  Visse 
former  for  palmetræ  rådner  ikke  ret  let,  og  det 
var  især  godt  til  at  bygge  både  af. 

Palmens  frø  blev  kogt  til  lægedrikke  eller 
blev  tørret  og  spist  som  nødder.  Hvis  man 
lod  dem  tørre  længe  nok,  blev  de  hårde  og 
gennemsigtige  og  kunne  bruges  til  perler 
og  pynt. 

Palmens  gullighvide  blomster  blev  brugt  til 
parfume.  Kvinderne  bar  de  smukke,  voksagtige 
blomster  som  pynt  i  håret. 

Ved  at  strø  palmeblade  for  fødderne  af  Jesus 
viste  de  deres  villighed  til  at  give  afkald  på 
verdslige  goder,  både  fornødenheder  og  luksus. 
Folket  elskede  og  ærede  Jesus,  og  de  viste  deres 
kærlighed  og  respekt  ved  at  overstrø  hans  vej 
med  noget,  der  betød  meget  for  dem.  □ 

FÆLLESTID 


Sydney  S.  Reynolds 


»Jeg  er  opstandelsen  og  livet;  den,  der  tror  på  mig, 
skal  leve,  om  han  end  dør«  (Joh  1 1 :25). 

Niels  og  hans  fætre  legede  ved  en  stor 
kanal.  De  vidste  godt,  at  de  ikke  måtte  lege 
så  tæt  på  den,  men  det  var  sjovt  at  smide 
sten  i  vandet.  Pludselig  gled  Niels  og  faldt  i  vandet. 
Hans  fætre  råbte  på  hjælp.  Heldigvis  kom  onkel  Gert 
løbende  og  halede  Niels  op  ad  vandet,  lige  inden  han 
gled  ind  i  et  stort  vandrør.  Den  dag  reddede  onkel  Gert 
Niels'  liv. 

Men  en  dag  dør  Niels.  Alle  dør  en  skønne  dag.  Men 
Jesus  Kristus  har  gjort  det  muligt  for  os  at  leve  igen.  På 
korset  gav  han  sit  liv  for  os.  Tre  dage  senere  opstod  han  - 
hans  ånd  blev  genforenet  med  hans  fysiske  krop  -  og  de 
skal  aldrig  mere  skilles.  Og  fordi  han  gjorde  det,  opstår  vi 
alle  sammen.  Han  er  vores  Frelser. 

Det  ville  ikke  være  en  velsignelse  at  leve  evigt,  hvis 
vi  stadig  var  tynget  af  vores  synder  og  sorger.  Men  Jesus 
Kristus  påtog  sig  vores  synder.  Hans  lidelser  i  Getsemane 
Have  og  på  korset  betalte  prisen  for  vores  synder.  Han 
led,  så  vi  ikke  skal  lide,  hvis  vi  vil  omvende  os.  Fordi  han 
har  forløst  eller  befriet  os  fra  synd,  kan  alle  de,  der  tror 
på  ham  og  omvender  sig  fra  deres  synder,  leve  sammen 
med  ham  i  al  evighed.  Han  er  vores  Forløser. 

Du  kan  sikkert  forestille  dig,  hvor  taknemlige  Niels' 
familie  var  for  onkel  Gert.  Hvor  meget  mere  bør  vi  ikke 
være  taknemlige  for  Jesus  Kristus!  Hans  forsoning  gør  det 
muligt  for  os  at  leve  evigt.  Han  har  betalt  prisen  for  vores 
synder,  hvis  vi  vil  omvende  os.  Der  er  ikke  noget  at  sige  til, 
at  vi  fejrer  påsken!  I  nogle  lande  møder  folk  hinanden  med 
denne  påskehilsen:  »Kristus  er  opstanden!« 

Og  deres  venner  svarer:  »Ja,  sandelig.  Han  er 
opstanden.«  Jesus  Kristus  -  vores  Frelser  og  Forløser  -  er 
opstanden!  Hvor  stor  er  ikke  vor  glæde! 

LILLE 


INSTRUKTIONER 

Tegn  et  billede,  der  kan  minde  dig  om  den  glæde, 
som  vi  føler  ved  at  vide,  at  Frelseren  er  opstået.  Overfør 
billedet  på  side  13  til  et  stykke  hvidt  papir.  Farvelæg 
billedet,  børst  det  let  med  salatolie,  og  dup  det  tørt  med 
et  håndklæde.  Lim  billedet  på  en  ramme  af  karton  og 
hæng  det  op  i  dit  vindue. 

FORSLAG  TIL  FÆLLESTID 

J .  Tag  børnene  med  på  en  »flyvetur«  til  Jerusalem  (stil  stole 
op  ude  på  gangen,  så  det  ligner  et  fly)  og  en  lille  tur  til  en  »have« 
lige  uden  for  byen  (hæng  et  billede  af  Jesu  grav  op) .  Hold  en 
»påskemorgenhøjtidelighed«.  Indled  og  afslut  med  bøn.  Fortæl  om 
palmesøndag  (se] oh  12:12-15  og  »Palmer  til  Herren«  på  side 
10-11  i  dette  nummer) .  Udpeg  nogle  hjælpere,  der  skal  holde 
billeder  fra  den  første  påske,  som  du  finder  i  hæftet  Primary  7 
eller  i  Evangelisk  kunst.  Bed  på  forhånd  (1)  en  voksen  om  at 
fortælle  om  den  første  påskemorgen  (se  Joh  20:1-18);  (2)  et 
medlem  af  biskoprådet,  grenspræsidentskabet  eller  primarypræsi- 
dentskabet om  kort  at  fortælle,  hvordan  vi  altid  kan  mindes  Jesus 
Kristus,  og  (3)  lad  flere  børn  fortælle,  hvorfor  de  er  taknemlige 
for  Frelseren,  og  hvordan  de  ved,  at  han  elsker  dem.  Når  de  har 
talt,  så  syng  »Skønne  forårsmorgen«  (Børnenes  sangbog,  s.  5). 

2.  Lad  børnene  lave  kort  ved  at  folde  et  stykke  papir  og 
skrive:  »Jeg  er  taknemlig  for  ...  «  Lad  dem  inde  i  kortet  skrive 
eller  tegne,  hvad  de  er  taknemlige  for.  Lad  dem  så  skrive  på 
bagsiden:  »Fordi  jeg  er  taknemlig,  vil  jeg  .  .  .  «  og  lave  en  liste 
over,  hvad  folk  gør  for  at  vise,  at  de  er  taknemlige.  (For  eksempel 
udtrykke  deres  tak,  synge  lovsange,  hjælpe  andre,  være  for- 
stående, skrive  takkebreve) .  Lad  børnene  sætte  et  kryds  ved  tre 
måder,  hvorpå  de  vil  vise  deres  taknemlighed  i  den  kommende 
uge.  Bed  dem  om  at  tænke  på,  hvordan  de  kan  vise  deres 
taknemlighed  til  Jesus  Kristus  og  skrive  det  i  bunden  af  kortet. 
Bed  dem  om  at  stille  deres  takkebrev  et  sted,  hvor  de  kan  se  det  i 
løbet  af  ugen.  □ 

FIKTION 


Eksperimentet 


Wendi  J.  Silvano 


1  Primary  forklarede  Pias  lærerinde  søster  Solberg, 
at  profeterne  har  sagt,  at  vi  skal  prøve  at  være 
som  Jesus  Kristus.  Vi  skal  være  venligere  og  mere 
tilgivende  og  behandle  andre,  sådan  som  Jesus  ville 
behandle  dem.  Søster  Solberg  bad  dem  vælge  en  dag  i 
den  kommende  uge,  hvor  de  hele  dagen  skulle  tænke 
på,  hvad  Jesus  ville  have  gjort,  hvis  han  havde  været 
der.  Den  næste  søndag  skulle  de  alle  sammen 
fortælle,  hvordan  det  var  gået.  I  dag  var  den 
dag,  som  Pia  havde  valgt  til  eksperimentet. 
Da  hun  stod  ud  af  sengen,  bad  hun  sin 
himmelske  Fader  om  at  hjælpe  hende  med  at 
huske  på  eksperimentet  hele  dagen.  Hun 
glædede  sig  til  at  se,  hvordan  det  ville  gå. 
Hun  fik  sin  første  mulighed,  mens  hun 
stod  på  hjørnet  og  ventede  på  bussen.  Da 
bussen  kom,  puffede  og  maste  alle  for  at 
komme  op  ad  trappen  og  finde  en  god 
plads.  Normalt  puffede  og  maste  Pia 


sammen  med  alle  de  andre,  men  i  dag  indså  hun,  at  det 
ville  Jesus  ikke  gøre.  Hun  ventede  tålmodigt,  indtil  de 
andre  var  kommet  med.  Da  bussen  stoppede  ved  andre 
stoppesteder,  smilede  hun  til  de  nye  passagerer  og  gjorde 
plads,  så  de  kunne  komme  længere  ned  bag  i  bussen.  Et 
par  af  dem  smilede  endda  til  hende. 

Da  hun  kom  hen  til  skolen,  følte  hun  sig  lidt  gladere, 
end  hun  plejede  at  være.  Hun  fik  straks  øje  på  Jette,  en 
pige  som  ingen  legede  med.  Hun  stod  for  sig  selv  i  et 
hjørne  af  skolegården.  Pia  tænkte  på  Jesu  venlighed  og 
gik  hen  og  sige  »dav«  til  Jette. 

Jette  stirrede  på  hende:  »Hvad  vil  du?« 

Pia  kunne  mærke,  at  hun  var  ved  at  blive  vred,  og 
hun  havde  lyst  til  at  styrte  væk,  men  så  kom  hun  i 
tanker  om,  at  hun  prøvede  på  at  opføre  sig  mere  som 
Kristus.  Hun  svarede  hurtigt:  »Jeg  tænkte  bare  på,  om 
vi  skulle  sjippe,  indtil  det  ringer  ind.« 

Jettes  ansigt  lyste  op.  Hendes  øjne  strålede,  og  hun 
smilede  det  bredeste  smil,  som  Pia  nogensinde  havde 


set.  De  legede,  lige  indtil  det  ringede  ind,  og  Pia  lagde 
mærke  til,  at  Jette  så  gladere  ud  resten  af  den  dag. 

Da  de  fik  fri  klokken  et,  gik  Pia  ned  ad  gaden  til  sin 
yndlingsbager,  hvor  hun  altid  købte  en  sandwich,  som 
hun  kunne  spise,  mens  hun  ventede  på  bussen.  Da  hun 
vendte  sig  for  at  gå  hen  til  bussen,  gik  hun  forbi  en 
fattig,  gammel  mand,  som  hun  tit  havde  set.  Normalt 
skænkede  hun  ham  ikke  mange  tanker,  men  i  dag  gav 
hun  ham  sin  sandwich. 

»Tak,«  sagde  han,  da  hun  gik  videre.  Af  en  eller 
anden  årsag  følte  Pia  sig  ikke  sulten  på  hjemvejen. 

Da  hun  kom  hjem,  var  mor  ved  at  vaske  tøj.  Pia 
tilbød  at  gå  i  byen  for  hende.  Da  hun  kom  hjem  igen, 
hjalp  hun  mor  med  at  lave  frokost. 

Da  de  havde  spist  frokost  tog  Pia  et  par  æbler  med 
hen  til  en  ældre  nabo.  Hun  besluttede  sig  for  at  sidde  og 
tale  lidt  med  hende,  i  stedet  for  bare  at  løbe  ud  og  lege 
med  sine  venner.  Da  hun  rejste 
sig  for  at  gå,  tog  søster 

Ager  hendes  hånd  og  knugede  den.  Da  Pia  så  hende  i 
øjnene  og  fornemmede  hendes  kærlighed,  fik  hun  glædes- 
tårer i  øjnene.  Indtil  videre  havde  Pia  været  lykkeligere  i 
dag  end  nogen  anden  dag,  som  hun  kunne  komme  i 
tanker  om. 

Men  senere  den  aften  blev  glæden  vendt  til  vrede, 
da  hun  kom  ind  på  sit  værelse  og  så  sin  lillebror  Richard 
komme  til  at  tabe  hendes  yndlingsvase  på  gulvet.  Den 
gik  i  flere  tusinde  stykker.  Hun  glemte  alt  om  eksperi- 
mentet. Hun  råbte  ad  Richard  og  løb  ud  for  at  fortælle 
sin  mor,  hvad  der  var  sket.  Richard  løb  efter  hende  og 
græd:  »Undskyld,  undskyld.«  Men  Pia  var  så  vred,  at 
hun  var  ligeglad  med,  hvor  mange  gange  han  så  end 
sagde  undskyld. 

Hendes  mor  fejede  stumperne  væk  og  tog  Richard 
med  ind  ved  siden  af.  Pia  sad  på  sin  seng  og  græd  i 
vrede.  Indtil  nu  havde  det  været  sådan  en  god  dag! 

Hvorfor  skulle  det  her  også  ske? 
tænkte  hun. 


Lidt  senere  hørte  Pia  en  sagte  banken  på  sin  dør. 
»Kom  ind,«  mumlede  hun  mut.  Ind  trådte  Richard 
med  en  lille,  hjemmelavet  vase  i  hænderne.  Pia  så,  at 
det  var  den,  han  havde  lavet  i  skolen  i  år.  Hun  vidste, 
hvor  stolt  han  var  af  den,  og  at  han  havde  haft  i  sinde 
at  gemme  den  altid.  Han  rakte  den  forsigtigt  til 
hende.  Hun  fik  helt  ondt  i  hjertet,  da  hun  indså,  at 
Jesus  ville  have  tilgivet  Richard.  Hun  stillede  vasen 
på  sit  bord,  smilede  til  Richard  og  sagde:  »Tak, 
Richard.  Lad  os  gå  ud  og  finde  nogle  blomster,  som  vi 
kan  sætte  i  den.« 

Næste  søndag,  da  det  blev  Pias  tur  til  at  fortælle 
om  eksperimentet,  fortalte  hun  alt,  hvad  der  var  sket. 
Hun  fortalte  søster  Solberg  og  klassen,  at  det,  der 
havde  overrasket  hende  mest,  var,  at  hun  havde  følt 
sig  så  glad.  Da  Pia  bad  den  aften,  lovede  hun  sin 
himmelske  Fader,  at  hun  ville  prøve  at  være  mere  som 
Jesus  hver  eneste  dag,  ligesom  profeterne 
har  sagt,  at  vi  skal.  D 

De  aktuelle  sociale  og  moralske 
forhold  kan  måske  få  os  til  at 
tro,  at  familien  som  institu- 
tion er  i  alvorligt  forfald.  Men  selv  om 
familien  er  udsat  for  angreb,  kan  den 
få  fremgang  selv  i  svære  tider  som 
disse,  hvis  vi  følger  Kirkens  lederes 
råd  om  at  styrke  retfærdig  adfærd  i 
vores  familier. 

FORM  DE  UNGES  LIV 

I  Ordsprogenes  Bog  kan  vi  læse: 
»Tilskynd  drengen  til  at  følge  den  vej, 
han  skal  gå,  selv  når  han  bliver 
gammel,  vil  han  ikke  vige  fra  den« 
(22:6).  Præsident  Gordon  B.  Hinckley 
har  sagt:  »Børn  er  som  træer.  Når  de 
er  små,  kan  deres  liv  formes  og  ledes, 
som  regel  med  en  lille  indsats  ...  Den 
undervisning  har  sin  rod  i  hjemmet« 
(»Fire  enkle  ting,  der  kan  hjælpe  vore 
familie  og  vore  nationer«,  Stjernen, 
juni  1996,  s.  6). 

UNDERVIS  VED  EKSEMPLET 

Eksemplets  magt  er  en  af  de  mest 
effektive  måder  at  undervise  i 
retfærdige  principper  på.  Præsident 
Thomas  S.  Monson  mindes:  »Min 
egen  far,  der  var  trykker,  arbejdede 
længe  og  hårdt  næsten  hver  eneste 
dag  i  sit  liv.  Jeg  er  sikker  på,  at  han 
ville  have  nydt  bare  at  være  hjemme 
på  sabbatten.  Men  i  stedet  besøgte 
han  ældre  familiemedlemmer  og 
opmuntrede  dem. 


En  af  dem  var  hans  onkel,  som  var 
så  plaget  af  gigt,  at  han  ikke  kunne  gå 
eller  tage  vare  på  sig  selv.  En  søndag 
eftermiddag  kunne  far  sige  til  mig: 
>Kom,  Tommy,  lad  os  køre  en  tur  med 
onkel  Elias. <  Vi  satte  os  ud  i  den 
gamle  1928  Oldsmobile  og  kørte  til 
Eighth  West,  hvor  jeg  sad  og  ventede 
uden  for  onkel  Elias  hus,  mens  far  gik 
indenfor.  Kort  efter  kom  han  ud  af 
huset  og  bar  sin  handicappede  onkel 
som  en  porcelænsdukke.  Så  åbnede 
jeg  døren  og  så,  hvordan  min  far  blidt 
og  kærligt  anbragte  onkel  Elias  på 
forsædet,  så  han  kunne  se  ud,  mens 
jeg  sad  på  bagsædet. 

Køreturen  var  kort  og  samtalen 
begrænset,  men  sikken  en  arv  af 
kærlighed!  Far  læste  aldrig  højt  fra 
Bibelen  for  mig  om  den  barmhjer- 
tige samaritaner.  I  stedet  tog  han 
mig  med  ud  at  køre  sammen  med 
sig  selv  og  onkel  Elias  i  den  gamle 
1928  Oldsmobile  langs  vejen  til 
Jeriko«  (»Kendetegnene  på  en 
lykkeligt  hjem«,  Stjernen,  januar 
1989,  s.  60). 


FREMELSK  RETSKAFNE  VANER 

Udover  selv  at  efterleve 
evangeliet  er  der  mange  andre 
måder,  hvorpå  vi  kan  fremelske 
retskafne  vaner  i  vores  familie. 
Præsident  Gordon  B.  Hinckley 
fremhævede  fire:  »Lad  forældre 
og    børn    (1)    undervise    i   og 

lære  godhed  sammen,  (2)  arbejd 
sammen,  (3)  læs  gode  bøger  sammen, 
og  (4)  bed  sammen«  (Stjernen,  juni 
1996,  s.  7). 

Her  er  nogle  flere  forslag: 

•  Hold  familieaften  regelmæssigt. 

•  Læs  skrifterne  sammen  regel- 
mæssigt. 

•  Gå  i  kirke  sammen  hver  søndag. 

•  Sæt  retfærdige  mål  som  familie, 
så  som  at  være  sammen  for  evigt,  at 
tjene  andre  og  at  følge  profeten.  Tal 
ofte  om  disse  mål. 

•  Deltag  i  sund  familieunder- 
holdning. 

•  Drøft  evangeliske  principper, 
mens  I  arbejder  sammen. 

•  Nyd  positive  oplevelser  sammen, 
så  som  at  lytte  til  god  musik  og  deltage 
i  slægtshistoriske  aktiviteter. 

Ved  at  skabe  familietraditioner 
som  disse  kan  forældre  » opdrag (e 
deres  børn)  med  Herrens  tugt  og 
formaning«  (Ef6:4).D 

HAN  KØRER 

STADIG  PÅ  CYKEL 


Janet  Peterson 


Leon  Bergant  fra  Ljubljana  i 
Slovenien  har  kørt  cykelløb, 
siden  han  var  11  år  gammel. 
Da  han  begyndte  at  køre,  begyndte 
han  også  at  vinde.  Han  har  siden 
vundet  mere  end  100  pokaler  i  de 
store  europæiske  cykelløb. 

Efter  skolen  blev  Leon  professi- 
onel cykelrytter  og  kom  på  det 
slovenske  landshold.  »Hver  dag 
kørte  jeg  160  km  som  træning,«  siger 
han.  Hans  slid  bar  frugt.  Han  blev 
slovensk  mester  i  kategorien  for 
cykelrytter  under  23  år,  og  han  deltog 
i  verdensmesterskaberne,  som  blev 
afholdt  i  Spanien  i  1997.  Han  håber 
på  en  dag  at  deltage  i  Tour  de  France. 

Men  Leons  liv  og  professionelle 
karriere  ændrede  sig,  da  han  overværede  det  årlige  jule- 
marked i  Ljubljana  i  december  1995.  Der  så  han  en  udstil- 
ling fra  Jesu  Kristi  Kirke  af  Sidste  Dages  Hellige.  To  unge 
mænd,  ældste  Shea  Clawson  og  ældste  Craig  Tingey,  stod 
ved  standen  og  talte  med  gæsterne  og  besvarede  deres 
spørgsmål.  Leon  blev  grebet  af  missionærernes  budskab. 

Skønt  hans  familie  ikke  var  religiøs,  var  Leon  allerede 
som  barn  begyndt  at  søge  efter  den  sande  kirke.  »Jeg 
vidste,   at  der  var  en  Gud  og  et  sandt  evangelium,« 


stedte  for  at  være  iført  det  slovenske  holds 

farverige  dragt,  er  Leon  Bergant  nu  klædt 

som  missionær.  Og  i  stedte  for  at  bekymre 

sig  om  at  forbedre  sine  tider,  hjælper  han 

nu  andre  med  at  forbedre  deres  liv. 


forklarer  Leon.  »Som  barn  kom  jeg  i 
mine  forældres  kirke,  men  jeg  fandt 
aldrig  nogle  svar  på  mine  spørgsmål 
der.  Så  jeg  forlod  den  kirke  i  overbe- 
visningen om,  at  der  nok  slet  ikke 
fandtes  nogen  eneste,  sand  kirke. 
Men  jeg  havde  stadig  et  vidnesbyrd 
om,  at  der  er  en  Gud,  at  der  findes  en 
sandhed.  Da  jeg  traf  missionærerne, 
blev  mine  spørgsmål  besvaret.  Da  jeg 
hørte  om  evangeliske  principper  som 
visdomsordet,  næstekærlighed  og 
kyskhedsloven,  lød  de  bekendte.  Det 
var  de  ord,  jeg  havde  søgt  hele  mit 
liv.  Det,  som  missionærerne  fortalte 
mig,  var  så  fantastisk  og  så  herligt  for 
mig  og  min  sjæl.« 

Leon  blev  døbt  og  bekræftet  som 
medlem  af  Kirken  den  5.  januar  1996,  to  uger  efter  at 
han  havde  truffet  missionærerne.  Leon  mindes:  »Det  var 
en  dag,  som  jeg  aldrig  ville  glemme.  Jeg  havde  et  stærkt 
vidnesbyrd  om  evangeliets  sandhed,  og  det  voksede  hver 
dag.  Missionærerne  var  gode  eksempler,  og  jeg  ville  gerne 
være  som  dem.« 

Ja,  Leon  ville  faktisk  ikke  bare  være  som  missio- 
nærerne, han  ville  selv  være  missionær.  Hans  forældre 
var  ikke  begejstrede,  hverken  for  hans  beslutning  om  at 

blive  døbt  eller  at  blive  missionær.  »Min  familie  mente, 
at  Kirken  stod  for  noget  dårligt,  men  jeg  vidste,  at  alt 
ville  ordne  sig,«  mindes  Leon.  Lige  siden  Leon  var 
begyndt  at  køre  cykelløb,  havde  han  lagt  penge  til  side 
til  en  bil.  »Jeg  havde  stadig  pengene,«  siger  Leon.  »De 
var  beregnet  til  at  købe  bil  for,  men  jeg  indså,  at  pengene 
var  lagt  til  side  til  noget  helt  andet.  Der  er  ting,  som  er 
vigtigere  end  en  bil.« 

At  holde  en  pause  på  to  år  midt  i  sine  bedste  år  kan 
påvirke  Leons  professionelle  karriere.  Han  gruede  for  at 
fortælle  sine  holdkammerater  om  sin  beslutning,  for  han 
vidste,  hvor  rystede  de  ville  blive. 

Desuden  bliver  alle  unge  mænd  i  Slovenien  indkaldt 
til  militærtjeneste,  så  Leons  ønske  om  at  tjene  som  missi- 
onær måtte  vente,  indtil  han  havde  aftjent  sin  værne- 
pligt. Men  Leon  havde  mange  muligheder  for  at 
missionere  og  lade  andre  se  sit  eksempel.  »Siden  jeg  blev 
medlem  af  Kirken,  har  jeg  bedt  både  morgen  og  aften,« 
forklarer  han.  »Da  jeg  var  i  militæret,  sov  jeg  i  en  sovesal 
med  30  andre  mennesker.  Det  var  svært  at  knæle  ned  og 
bede.  Men  jeg  følte,  at  jeg  skulle  gøre  det,  uanset 
omstændighederne.  Den  første  dag  spurgte  jeg  fyren  i 
den  nederste  køje,  og  jeg  måtte  låne  hans  seng.  Han 


sagde:  > Selvfølgelig,  men  hvad  skal  du  med  den?<  Jeg 
svarede:  >Jeg  skal  bede.  Må  jeg  låne  din  seng  et  par 
minutter?<  Han  sagde:  >Selvfølgelig.<  Så  jeg  knælede  ned 
og  bad,  og  fra  at  have  været  meget  larmende,  blev  der 
meget  stille  i  salen.  Jeg  fik  mange  muligheder  for  at  tale 
om  evangeliet,  for  hver  dag,  når  jeg  begyndte  at  bede,  var 
jeg  et  eksempel  for  mine  venner.  De  kunne  se,  at  jeg  var 
anderledes.  De  begyndte  at  spørge:  >Hvad  laver  du,  og 
hvad  er  det  for  nogle  bøger,  du  læser?<« 

Efter  sin  militærtjeneste  blev  Leon  kaldet  som  missi- 
onær. Han  er  den  tredje  missionær,  der  er  udsendt  fra 
Slovenien,  hvor  Kirken  stadig  er  meget  ny.  Der  har  kun 
været  missionærer  i  Slovenien  siden  1991.  Slovenien  er 
en  del  af  Wien  Syd-missionen  i  Østrig. 

I  oktober  1997  modtog  Leon  Bergant  sin  kaldelse  til  at 
tjene  i  Kroatien,  der  også  er  en  del  af  Wien  Syd-missi- 
onen, og  han  ankom  til  missionærskolen  i  England  den 
17.  januar  1998. 

I  dag  kører  Leon  stadig  på  cykel,  men  i  stedet  for  at 
være  iført  det  slovenske  holds  farverige  dragt,  bærer  han 
hvid  skjorte,  slips  og  mørke  bukser.  Han  har  også  en 
anden  hensigt  med  det.  I  stedet  for  at  stræbe  efter  at 
forbedre  sine  tider,  finder  han  dem,  som  er  interesseret  i 

Herrens  Kirke  og  hjælper  dem  med  at 
forbedre  deres  liv.  Og  i  stedet  for  at 
samle  på  glitrende  pokaler,  samler 
han  evige  skatte,  nemlig  et  stærkere 
vidnesbyrd  om  Herren  Jesus  Kristus 
og  dyrebare  minder  om  sine  ople- 
velser med  at  dele  evangeliets 
sandhed,  den  sandhed,  som  Leon  selv 
søgte  og  heldigvis  fandt.  □ 

Leon  har  samlet  mere  end  100  pokaler, 
siden  han  begyndte  at  køre  løb  som  1 1  - 
årig.  Han  håber  på  en  dag  at  deltage  i  det 
tre  uger  og  4800  km  lange  Tour  de  France. 
Men  lige  nu  er  han  glad  for  at  være  på 
mission. 

HVILKEN 


BYRDE  ER  TUNGEST? 


Zoltån  Soltra 

ILLUSTRERET  AF  DAVID  W.  MEIKLE 


N 


u  hvor  den  ungarske  udgave  af  Lære 
og  Pagter  og  Den  Kostelige  Perle  er  blevet  oversat 
og  udgivet  i  et  bind,  har  de  ungarske  medlemmer 
tre  bøger  med  hellig  skrift  at  studere  og  tage  med  sig. 
Disse  tre  bøger  -  Bibelen,  Mormons  Bog,  Lære  og  Pagter 
og  Den  Kostelige  Perle  -  kan  til  tider  synes  tunge. 

Men  mens  deres  kilo  øger  vægten  af  min  mappe,  så 
er  de  lærdomme,  som  disse  bøger  rummer  slet  ikke 
nogen  byrde,  når  jeg  anvender  dem  i  mit  liv.  Som 
Frelseren  sagde:  »Mit  åg  er  godt,  og  min  byrde  er  let« 
(Matt  11:30). 

Pa  den  anden  side  er  der  mange  genstande,  som  rent 
fysisk  er  lette,  men  som  kan  øge  mine  åndelige  byrder.  For 

eksempel  vejer  små  doser  af 

kaffe,  te,  spiritus,  tobak  eller  narkotika 

ikke  meget  i  min  mappe.  Men  hvis  jeg  begyndte  at 

indtage  dem,  ville  vægten  af  følgerne  for  min  krop  og 

sjæl  være  overvældende. 

Når  vi  bliver  døbt,  tager  vi  imod  Frelserens  indby- 
delse: »Kom  til  mig,  alle  I,  som  slider  jer  trætte  og  bærer 
tunge  byrder,  og  jeg  vil  give  jer  hvile.  Tag  mit  åg  på  jer,  og 
lær  af  mig,  for  jeg  er  sagtmodig  og  ydmyg  af  hjertet,  så 
skal  I  finde  hvile  for  jeres  sjæle«  (Matt  1 1:28-29).  Dagligt 
vælger  vi,  hvilken  byrde  vi  vil  bære  -  skrifternes  og  Guds 
ords  lette  byrde  eller  syndens  og  den  verdslige  påvirk- 
nings tunge  byrde.  Q 

»Men  vi  ænsede  dem  ikke« 

Dem,  som  verden  elsker  og  overøser 
med  berømmelse  og  rigdom,  er  ofte 
upålidelige  som  forbilleder  i  vores 
stræben  efter  at  være  dydige. 

Ældste  L.  Aldin  Porter 

De  Halvfjerds'  Præsidium 

Man  kan  sige  meget  om  et  samfund,  et  land 
eller  en  civilisation  ved  at  se  på,  hvem  de 
overøser  med  berømmelse,  rigdom  og  indfly- 
delse. Har  du  nogensinde  tænkt  over  det? 

I  oktober  1949  gav  præsident  David  O.  McKay  udtryk 
for  sit  håb  om  en  tid,  »hvor  en  ædel  karakter  vil  blive  sat 
højere  end  intellektet«  (»The  Sunday  School  Looks 
Forward«,  Improvement  Era,  december  1949,  s.  863).  Det 
er  mit  håb,  at  en  ædel  karakter  også  vil  blive  sat  højere 
end  atletiske,  musikalske  eller  dramatiske  evner. 
Misforstå  mig  nu  ikke.  Det  er  skam  beundringsværdigt  at 
være  dygtig  inden  for  disse  og  andre  områder.  Men  jeg 
spørger  jer,  hvad  med  dyden? 

Tænk  lige  over  dette:  Hvem  er  det,  som  du  inderst 
inde  sætter  højt?  Hvem  får  plads  i  det  hellige  kammer, 
som  er  dit  private  »Heltegalleri«? 

Tevje  fra  musicalen  Spillemand  på  en  tagryg  lærer  os  et 
vidunderligt  princip.  I  mindes  måske,  at  han  synger  en 
sang,  der  hedder  »Hvis  jeg  var  en  rig  mand«.  Han 
fortæller,  at  han  gerne  ville  være  rig,  så  folk  ville  komme 

I  sin  beskrivelse  af  livets  træ  sagde  Len  i,  at  folket  i 
»en  stor  og  rummelig  bygning  ...  pegede  ...  med 
foragt  deres  fingre  ad  mig  og  ad  dem,  der  også  spiste 
af  frugten,  men  vi  ænsede  dem  ikke.« 

og  bede  ham  om  råd.  Det  ville  ikke  betyde  noget,  om 
hans  råd  var  gode  eller  dårlige,  siger  han,  for  når  man  er 
rig,  tror  folk,  at  man  ved,  hvad  man  taler  om. 

Det  er  vigtigt  at  forstå,  at  alt  det,  der  siges,  skrives, 
synges  eller  antydes  af  de  rige  eller  berømte,  ikke  nødven- 
digvis er  sandt.  Lamaniten  Samuel  spurgte  nephiterne: 
»Ja,  hvor  længe  vil  I  lade  jer  lede  af  tåbelige  og  blinde 
vejledere?«  (Helaman  13:29).  Jeg  gad  vide,  hvor  mange  af 
os,  der  på  samme  måde  lader  os  lede  af  sådanne  vejledere, 
bare  fordi  de  besidder  talenter  eller  evner,  som  vi  beundrer. 

Herren  lader  os  ikke  vandre  alene  og  hjælpeløse  gennem 
dette  liv.  Han  har  velsignet  os  med  retfærdige  vejledere, 
nemlig  levende  profeter,  som  formidler  hans  vilje  til  os.  Men 
når  vi  stræber  efter  at  følge  profetens  råd,  vil  mange  menne- 
sker måske  latterliggøre  vores  indsats  og  gøre  os  til  grin. 

SÅDAN  TACKLER  MAN  LATTERLIGGØRELSE 

Der  er  mange  måder,  hvorpå  vi  kan  beskytte  os  mod 
denne  verdens  modstand.  Lad  os  gennemgå  en  del  af  Lehis 
drøm  og  se,  om  vi  kan  finde  de  steder,  hvor  Herren 
fortæller  os,  hvad  vi  skal  gøre: 

»Og  jeg  så  mig  også  omkring  og  opda- 
gede på  den  anden  side  af  floden  en  stor 
og  rummelig  bygning,  og  den  stod  ligesom 
i  luften,  højt  over  jorden. 

Og  den  var  fyldt  med  folk,  både 
gamle  og  unge,  både  mænd  og 
kvinder,  og  deres  påklædning  var 
meget  fin,  og  de  stod  og  spottede 
og  pegede  fingre  ad  dem,  der 
var  kommet  og  som  havde 
nydt  af  frugten ... 

Og  stor  var  folkemængden,  som  gik  ind  i  den 
sælsomme  bygning.  Og  efter  at  de  var  kommet  ind  i 
bygningen,  pegede  de  med  foragt  deres  fingre  ad  mig  og 
ad  dem,  der  også  spiste  af  frugten,  men  vi  ænsede  dem 
ikke«  (INephi  8:26-27,  33). 

Der,  godt  gemt  i  en  lille  bisætning,  ligger  svaret, 
enkelt,  klart  og  utroligt  effektivt:  »Men  vi  ænsede  dem 
ikke.«  Er  det  svært?  Ja.  Tydeligt  at  forstå?  Ja. 

Da  profeten  Joseph  Smith  fortalte  om  sin  oplevelse  i 
lunden,  benyttede  Lucifer  sig  af  hån  og  spot  som  et  våben 
imod  ham.  Jeg  vil  bede  jer  om,  sammen  med  mig  at  se  på 
drengens  reaktion: 

»Selv  om  jeg  blev  hadet  og  forfulgt,  fordi  jeg  sagde,  at 
jeg  havde  set  et  syn,  var  det  alligevel  sandt;  og  medens  de 
forfulgte  og  smædede  mig  og  talte  allehånde  ondt  om 
mig,  uforskyldt,  fordi  jeg  sagde  det,  følte  jeg  mig  drevet  til 
at  sige  i  mit  hjerte:  Hvorfor  forfølge  mig,  fordi  jeg  siger 
sandheden?  Jeg  har  virkelig  set  et  syn,  og  hvem  er  jeg,  at 
jeg  kan  modstå  Gud?  Og  hvorfor  tænker  verden  på  at  få 
mig  til  at  fornægte,  hvad  jeg  virkelig  har  set?  Thi  jeg 
havde  set  et  syn;  jeg  vidste  det,  og  jeg  vidste,  at  Gud 


vidste  det,  og  jeg  kunne  ikke  fornægte  det,  og  jeg  vovede 
heller  ikke  at  gøre  det.  Thi  jeg  vidste  i  det  mindste,  at  ved 
at  gøre  så,  ville  jeg  forsynde  mig  imod  Gud  og  komme 
under  fordømmelse«  (Joseph  Smith  -  History  1:25). 

Sårede  andres  reaktion  profeten?  Ja,  selvfølgelig. 
Hvad  gjorde  han?  Han  »ænsede  dem  ikke«  og  fortsatte 
genoprettelsens  værk. 

Jeg  vil  nu  påpege  noget,  som  I  godt  ved.  Der  findes 
frygt  i  alle  menneskehjerter.  Satan  spiller  på  vores  util- 
strækkelighedsfølelse. Vi  er  alle  sårbare,  og  når  hånen 
kommer,  smerter  den  os.  Selv  Moroni  udtrykker  sin 
bekymring  over  denne  meget  menneskelige  svaghed,  da 
han  sagde  til  Herren: 

»Du  har  også  gjort  vore  ord  kraftige  og  vægtige,  ja,  i 
den  grad,  at  vi  ikke  kan  skrive  dem;  når  vi  derfor  skriver, 
ser  vi  vor  svaghed  og  begår  fejl,  når  vi  vil  sætte  vor  ord 
sammen;  og  jeg  frygter,  at  folkene  vil  spotte  vore  ord. 

Og  da  jeg  havde  sagt  dette,  talte  Herren  til  mig  og 
sagde:  Dårer  spotter,  men  de  skal  komme  til  at  sørge;  og 
min  nåde  er  tilstrækkelig  for  de  ydmyge,  så  de  ikke  skal 
benytte  sig  af  jeres  svaghed«  (Ether  12:25-26). 

Indsat:  Profeten  Joseph  Smith  sagde: 
»Selv  om  jeg  blev  hadet  og  forfulgt, 
fordi  jeg  sagde,  at  jeg  havde  set  et 
syn,  var  det  alligevel  sandt.« 
Baggrund:  Om  forfølgelsen  af  de 
hellige  i  Jackson  County  sagde  præsi- 
dent Brigham  Young:  »Jeg  har  aldrig 
følt  den  Almægtiges  fred  og  kraft  i 
større  omfang  end  under  de  værste  af 
vore  trængsler.« 


De  ugudelige  slynger  spot  imod  os,  når  de  ikke  har 
andre  våben  at  bruge,  og  alt  for  ofte  søger  de  retfærdige 
dækning,  især  hvis  spotteren  kan  løbe  hurtigt  eller 
springe  højt  eller  synge  godt  eller  har  en  stor  uddannelse 
eller  formue,  og  det  selv  om  intet  af  det  har  noget  med 
den  aktuelle  sag  at  gøre. 

DIN  EGEN  PRIVATE  »HELTEGALLERI« 

Jeg  vil  spørge  jer,  hvad  belønningen  er  for  at  stå  fast 
ved  sin  dyd,  selv  når  verden  håner  én?  Belønningerne 
er  langt  større,  end  man  skulle  tro.  Da  Nephi,  søn  af 
Helaman  og  bror  til  Lehi,  var  »nedslået«  (Helaman 
10:3)  i  sit  arbejde  med  at  opbygge  riget,  sagde  Herren 
til  ham: 

»Velsignet  er  du,  Nephi,  på  grund  af  det,  du  har  gjort, 
thi  jeg  har  set,  hvorledes  du  utrætteligt  har  forkyndt 
ordet,  som  jeg  har  givet  dig,  til  dette  folk.  Og  du  har  ikke 
frygtet  dem,  og  du  har  ikke  prøvet  på  at  redde  dit  eget  liv, 
men  du  har  forsøgt  at  gøre  min  vilje  og  holde  mine  bud. 

Og  eftersom  du  har  gjort  dette  så  utrætteligt,  vil  jeg 
velsigne  dig  til  evig  tid;  og  jeg  vil  gøre  dig  mægtig  i  ord  og 


gerning,  i  tro  og  gerninger,  så  at  alt  skal  ske  efter  dit  ord, 
thi  du  skal  ikke  bede  om  det,  der  strider  mod  min  vilje« 
(Helaman  10:4-5;  fremhævelse  tilføjet). 

Ingen  af  de  velsignelser,  som  Nephi  modtog,  vil  blive 
nægtet  nogen  i  denne  uddeling,  som  udviser  den  samme 
hengivenhed  og  iver  for  Herren  og  hans  værk. 

Det,  som  jeg  har  forsøgt  at  føre  frem  til,  er  dette: 
Blandt  dem,  der  er  ærværdige  nok  til  at  blive  indlemmet 
i  dit  private  »Heltegalleri«,  bør  være  Guds  profeter,  især 
de  levende  profeter. 

Uanset  hvilket  emne  profeterne  taler  om,  så  lyt.  Lyt 
med  dine  ører,  med  dit  sind,  og  med  dit  hjerte.  Lad  være 
med  at  se  på  deres  jordiske  forberedelse  til  at  tale  om 
emnet.  Det  er  ikke  der,  deres  styrke  kommer  fra.  Det  er 
Guds  kraft,  kombineret  med  hans  kald  til  dem,  der  gør 
dem  kvalificeret  til  at  udtale  sig  -  om  et  hvilket  som  helst 
emne.  Det  Første  Præsidentskabs  og  De  Tolvs  forenede 
røst  vil  aldrig  føre  os  på  vildspor. 

Hvad  er  det,  der  hindrer  os  i  at  tilegne  os  profeternes 
ord?  Er  det  vores  frygt  for,  hvad  andre  mener  om  os?  For 
profeterne  er  jo  ikke  altid  politisk  korrekte. 


En  dag  for  mange  år  siden  udkæmpede  jeg  min  egen 
kamp  for  at  være  populær  blandt  alle.  Midt  i  min  for- 
tvivlelse kom  en  tanke  til  mig:  De  fleste  mennesker  i  denne 
verden  er  ligeglade  med,  hvordan  det  går  dig.  Det  er  kun  dig, 
der  vil  huske  denne  triste  oplevelse  i  et  par  måneder,  uger, 
dage  eller  timer.  Desuden  er  de  mennesker,  som  du  respekterer 
også  upopulære  blandt  dem,  som  peger  fingre  ad  dig. 

Den  begivenhed  blev  et  vendepunkt  for  mig.  Jeg 
indså,  at  vi  simpelthen  ikke  må  være  bange  for  at  stå 
frem,  omend  stilfærdigt,  for  at  forsvare  dyden.  Vi  må 
forstå,  at  der  virkelig  er  to  kræfter,  som  kriges  om  menne- 
skeheden, og  at  vi  ikke  kan  have  et  ben  i  hver  lejr.  Vi  kan 
ikke  være  populære  blandt  alle. 

Jeg  opfordrer  jer  til  at  støtte  dydens  sag  og  følge  profe- 
terne, når  de  leder  os  i  Guds  store  plan  for  lykke.  I  den 
forbindelse  må  du  regne  med  hån  fra  verden,  og  du  må  på 
forhånd  beslutte  dig  for,  hvordan  du  vil  tackle  den.  Tag 
dig  i  agt  for  dem,  som  verden  elsker  og  overøser  med 
berømmelse  og  rigdom.  De  er  ofte  upålidelige  som  forbil- 
leder i  din  stræben  efter  at  være  dydige. 

Det  er  nødvendigt  for  enhver  af  os  at  fa  et  personligt 
vidnesbyrd  om,  at  Gud  Faderen  lever,  og  at  der  findes  en 
levende  Frelser.  Hvis  det  tager  sin  tid,  så  vær  tålmodig  - 
bliv  ved  med  at  studere  skrifterne,  bede  om  dit  ønske  og 
være  lydig  mod  Guds  bud.  Det  skal  nok  komme  i  Herrens 
egen  tid  gennem  Åndens  kraft  til  din  ånd,  og  når  det 
sker,  vil  det  medføre  vished,  tryghed  og  fred. 

ER  OFRENES  TID  FORBI? 

Vi  står  ikke  uden  støtte,  når  vi  kaster  os  ud  i  kampen 
for  at  grundfæste  den  evige  Guds  store  plan  i  vores  liv. 
Lad  mig  citere  Brigham  Young: 

»I,  som  ikke  har  oplevet  dette  folks  trængsler,  forføl- 
gelser og  fordrivelser  fra  begyndelsen,  men  kun  har  læst 
om  dem  eller  hørt  dem  fortalt,  synes  måske,  at  de  må 
have  været  forfærdelige  at  udholde,  og  I  har  måske 
spekuleret  på,  hvordan  de  hellige  overhovedet  kunne 
udholde  dem  -  Tanken  om  det  får  hjertet  til  at  synke  i 


livet  på  jer,  jeres  hjerne  til  at  vakle  og  jeres  krop  til  at 
skælve,  så  I  er  parat  til  at  udbryde:  >Jeg  kunne  ikke  have 
udholdt  det.<  Jeg  har  stået  midt  i  det,  og  jeg  har  aldrig 
haft  det  bedre.  Jeg  har  aldrig  følt  den  Almægtiges  fred  og 
kraft  i  større  omfang  end  under  de  værste  af  vore  træng- 
sler. De  syntes  mig  som  intet«  (Deseret  Weekly  News,  den 
24.  august  1854,  s.  83). 

Er  ofrenes  tid  forbi?  Bestemt  ikke.  Enhver  hengiven 
mor,  der  plejer  sine  små,  ved  noget  om  at  yde  ofre.  Enhver 
far,  som  kæmper  for  at  forsørge  og  undervise  sine  børn,  ved 
noget  om  at  yde  ofre.  Enhver,  der  yder  en  flittig  indsats  i 
Kirken  eller  i  sine  medmenneskers  tjeneste,  kender  til  ofre. 
Ofte  består  ofrene  til  dels  i  at  møde  modstand  fra  verden. 

Tolv  dage  efter  Joseph  og  Hyrum  Smiths  martyrium 
skrev  Willard  Richards  og  John  Taylor,  som  var  sammen 
med  dem  i  fængslet  under  overfaldet,  et  brev  til  præsi- 
denten for  den  britiske  mission.  Deres  ord  gælder  også  os: 

»Det  er  i  denne  tid,  at  vi  har  fået  lov  at  leve.  Det  er  i 
den  store  dags  daggry,  hvor  vor  himmelske  Fader  skal  til 
at  indvarsle  den  herlige  periode,  hvor  tider  og  årstider  skal 
ændres  og  jorden  fornys,  hvor  sværdet  efter  rygter  og  uro, 
ballade,  strid,  forvirring,  blod  og  myrderi,  skal  smedes  om 
til  plovjern,  og  fred  og  sandhed  skal  triumfere  over  hele 
Jehovas  fodskammel.  Disse  begivenheders  dag  gryr  nu, 
skønt  det  for  det  menneskelige  øje  synes,  som  om  en  sky 
har  dækket  horisonten«  (History  ofthe  Church,  7:172). 

I  denne  tid,  hvor  vore  værdier  ofte  udfordres,  er  det 
vigtigt,  at  vi  opstiller  en  skildvagt  ved  døren  til  vores 
private  »Heltegalleri«.  Lad  os  ikke  tillade  noget,  som  ikke 
er  værdig  til  vores  ypperste  respekt  og  efterfølgelse,  at  få 
en  hædersplads  der.  Jeg  vil  foreslå  jer,  at  den  fornemste 
hædersplads  gives  til  vor  Fader  i  Himlen,  til  hans  Søn, 
vor  Frelser  og  Forløser,  og  derefter  til  profeterne,  især 
profeten  Joseph  Smith  og  de  levende  profeter. 

Lær  vor  himmelske  Faders  store  saliggørelses  plan  at 
kende.  Efterlev  den.  Bær  vidnesbyrd  om  den,  og  lad  være 
med  at  ænse  verdens  hån.  Når  du  gør  det,  vil  du  opleve 
»den  Almægtiges  fred  og  kraft  i  større  omfang«  i  dit  liv.  □ 

Kort  efter  vores  datters  fødsel  var  min  mand 
forhindret  i  at  gå  i  kirke  de  fleste  søndage  på 
grund  af  sit  arbejde.  Med  en  lille  baby,  fem  små 
drenge,  og  uden  min  mands  hjælp,  var  det  vanskeligt  for 
mig  at  komme  i  kirke. 

Mange  søndage  kom  vi  sent,  og  nogle  gange  nåede  vi 
ikke  frem,  før  nadvermødet  var  forbi  og  Primary  og 
Søndagsskolen  var  begyndt.  Jeg  tilbragte  det  meste  af 
tiden  med  at  vandre  op  og  ned  ad  gangene  med  min 
urolige  og  trætte  baby. 

Efter  mange  uger  var  jeg  udmattet.  Vi  gik  i  kirke 
mere  af  vane  end  noget  som  helst  andet.  Jeg  begyndte 
at  spørge  mig  selv:  Er  det  umagen  værd?  Det  eneste, 
som  jeg  syntes  at  få  ud  af  det,  var  stive  muskler  og 
hovedpine. 

Jeg  begyndte  at  bede  om  vejledning.  Jeg  spurgte  min 
himmelske  Fader,  hvorfor  jeg  skulle  gå  i  kirke,  når  det  nu 
var  så  besværligt.  Jeg  vidste,  at  det  var  rigtigt  at  gå  i 
kirke,  men  jeg  havde  brug  for  at  vide,  hvorfor  det  var 
vigtigt  for  mig  personligt.  Da  jeg  ikke  straks  fik  et  svar, 
vedblev  jeg  med  at  spørge. 


Da  det  blev  påskesøndag,  tilbragte  jeg  igen  tiden  henne  i 
kirken  med  at  vandre  rundt  i  kirkebygningen  med  mit  lille 
barn  og  hviske  en  bøn  i  hjertet:  Hvorfor  skuUe  jeg  dog  blive  ved 
med  at  komme?  Hvorfor  er  det  vigtigt  for  mig  at  fortsætte  denne 
kamp? 

Under  Primarys  klassetid  passerede  jeg  forbi  klasseloka- 
lerne og  kiggede  ind.  Hver  eneste  primaryklasse  var  i  gang 
med  en  lektion  om  Frelserens  død  og  opstandelse.  Jeg  var 
forbløffet  over  den  ærbødighed  og  ærefrygt,  som  jeg  så  i 
børnenes  ansigter.  De  var  alle  sammen,  mine  egne  inklusive, 
grebet  af  beretningen  om  vor  Frelsers  største  gave  til  os. 

Pludselig  stod  det  klart,  hvorfor  jeg  skulle  fortsætte  min 
kamp  for  at  få  mine  børn  med  i  kirke.  Måske  fik  jeg  ikke 
det  udbytte  af  tilstedeværelsen,  som  jeg  gerne  ville  have, 
men  mine  børn  nød  større  gavn  af  det,  end  jeg  kunne  fore- 
stille mig. 

Af  og  til  har  vi  stadig  problemer  med  at  komme  i  kirke. 
Men  når  det  sker,  stopper  jeg  op  og  mindes  det  udtryk, 
som  jeg  så  i  børnenes  ansigter  den  påskemorgen.  Jeg  ved, 
at  vi  hører  til  i  kirken,  og  jeg  takker  ofte  Herren,  fordi  han 
viste  mig  hvorfor.  □ 

Én  fra  en  by, 
og  to  fra  en  slægt 

KIRKENS  SPÆDE  BEGYNDELSE  I TJERNIGOV I  UKRAINE 


« 


Marvin  K.  Gardner 

FOTO:  RICHARD  m.  romney 
OG  MÅRVIN  K.  GARDNER 


»AF  DE  SMÅ  TING  KOMMER  DET,  SOM 
ER  STORT«  (L&P  64:33) 

Da  Nikolaj  Sjaveko  rejste  til 
Polen  fra  sit  hjem  i  Tjernigov  i 
Ukraine,  regnede  han  med,  at  rejsen 
var  en  ren  rutine  -  bare  en  lang 
bustur  over  grænsen  for  at  købe 
legetøj,  som  han  kunne  sælge  på 
udendørsmarkedet  derhjemme. 

Familien  Sjaveko  i  deres  hjem: 
Nikolaj,  Julia,  Anja  og  Lena. 


Det  var  i  1995,  og  der  skete 
mange  forandringer  i  den  gamle 
sovjetrepublik  Ukraine.  »Jeg  havde 
store  vanskeligheder,«  siger  Nikolaj. 
Ikke  alene  kæmpede  han  med  store 
økonomiske  udfordringer,  men  han 
oplevede  også  for  første  gang  religi- 
onsfrihed. Han  hungrede  og  tørstede 
efter  sandheden. 

I  Polen  traf  Nikolaj  en  gruppe 
sidste  dages  hellige  fra  Eviv  i 
Ukraine,  som  også  var  på 


forretningsrejse.  »De  talte  til  mig  om 
Gud  og  om  tro,«  siger  han.  Da 
Nikolaj  vendte  hjem,  havde  han  ikke 
blot  en  masse  legetøj  med,  som  han 
kunne  sælge  -  han  havde  også  fået  et 
eksemplar  af  Mormons  Bog  og  et 
stort  ønske  om  at  vide  mere. 


^mm. 


'■ 


»JEG  HENTER  JER,  ÉN  FRA  EN  BY,  OG 
TO  FRA  EN  SLÆGT,  OG  BRINGER  JER 
TIL  ZION«  (JER  3:14) 

Nikolajs  kone  Lena  blev  skræmt 
af  hans  interesse  for  en  ny  religion. 
»Der  kom  så  mange  kirker  til 
landet,«  sagde  hun.  »Jeg  anede  ikke, 
hvad  jeg  skulle  gøre.« 


at  efterleve  alle  de  bud,  som  vi 
kendte  -  at  adlyde  visdomsordet  og 
bede,«  siger  hun.  »Vores  familie  blev 
knyttet  tættere  sammen.  Vi 
begyndte  at  tilbringe  mere  tid 
sammen.« 

Men  de  længtes  efter  at  få  en 
større  forståelse  af  evangeliet,  indgå 


Herover:  Julia  og  Anja  var  de 
første  Primarybørn  i  deres  by.  I 
midten:  Alias  mor  Vera.  Yderst  til 
højre:  Alla  Kurnosova  og  hendes 
søn  Vltalij  blev  døbt  i  Skt. 
Petersborg  i  Rusland. 

Mens  Nikolaj  studerede  Mormons 
Bog,  voksede  hans  tro  støt.  Så  fik 
han  og  hans  familie  besøg  af  de 
kirkemedlemmer,  som  han  havde 
truffet  i  Polen.  Deres  ånd  gjorde 
indtryk  på  Lena,  der  nu  delte 
Nikolajs  hunger  efter  at  vide  mere. 

»Vi  søgte  efter  Kirken  i 
Tjernigov,«  siger  Lena.  »Men  vi 
kunne  ikke  finde  den.«  I  denne  by 
med  350.000  indbyggere  var  der 
ingen  missionærer,  ingen  grene  og 
ingen  kendte  medlemmer.  Den 
nærmeste  gren  lå  150  km  derfra  i 
hovedstaden  Kiev.  »Så  vi  besluttede 


pagter  med  Herren  og  nyde  fælles- 
skabet med  andre  medlemmer  af 
Kirken.  Søndag  den  24.  november 
1996  foretog  Nikolaj,  Lena  og  deres 
døtre,  Anja  på  ti  og  Julia  på  syv,  den 
150  km  lange  rejse  til  Kiev. 

»Da  vi  ankom  til  grenen,  traf  vi 
for  første  gang  missionærerne,«  siger 
Lena.  »De  troede,  at  vi  allerede  var 
medlemmer!«  Familien  Sjaveko  blev 
overrasket  over  den  varme  velkomst, 
som  de  fik.  »Det  ligger  i  vores  kultur, 
at  man  ikke  smiler  meget,«  siger 
hun,  »så  vi  blev  overrasket  over  at  se 
alle  de  smilende  mennesker.  Vi  nød 
den  ånd,  som  vi  følte.« 

»BLIV  DERFOR  IKKE  TRÆTTE  AF  AT  GØRE 
GODT,  THI  I  LÆGGER  GRUNDVOLDEN 
TIL  ET  STORT  VÆRK«  (L&P  64:33) 

Det  var  den  første  af  mange  rejser, 
som  familien  Sjaveko   foretog  fra 


Tjernigov  til  Kiev  for  at  overvære 
søndagens  møder.  I  flere  måneder 
var  de  der  hver  søndag,  skønt  den 
300  km  lange  rejse  frem  og  tilbage 
tog  24  timer  hver  weekend,  tempera- 
turen  dykkede  til  minus  30  grader,  og 
togene  var  dårligt  opvarmet.  Toget 
gjorde  holdt  flere  gange  undervejs, 
blandt  andet  var  der  syv  timers 
ophold  på  en  travl  station  midt  om 
natten.  Familien  Sjaveko  måtte  tage 
hjemmefra  kl.  20.30  lørdag  aften  og 
vendte  hjem  kl.  20.30  søndag  aften. 
De  kunne  også  tage  af  sted  ved 
midnat  og  vende  hjem  den  følgende 
midnat.  I  Kiev  tog  de  bus  og  under- 
grundsbane hen  til  den  lejede 
bygning,  hvor  grenen  holdt  møder, 
og  de  nåede  lige  frem  til  mødet  kl. 
10.00.  Bagefter  snakkede  de  med 
medlemmerne,  spiste  frokost,  lyttede 
til  missionærernes  undervisning  og 
vendte  så  hjemad  igen. 

Det  havde  været  hurtigere  at  rejse 
med  bus  -  kun  tre  timer  hver  vej  på 
grund  af  en  mere  effektiv  køreplan. 
Men  busbilletter  var  alt  for  dyre. 
Togbilletterne  til  fire  søndage  hver 
måned  kostede  allerede  omtrent 
halvdelen  af  Nikolajs  månedsløn. 

Men  rejsen  syntes  ikke  som  en 
byrde,  mindes  Lena.  »Vi  var  lykke- 
lige. Selv  ikke  pigerne  beklagede  sig, 
selv  om  de  af  og  til  faldt  i  søvn 
undervejs.  Når  vi  modtog  eksem- 
plarer af  Liahona  i  Kirken,  læste  vi 
hele  tidsskriftet  på  vej  hjem  ved  den 
svage  loftsbelysning  i  toget.  Den 
ubekvemme  tur  generede  os  ikke. 
Det  betød  ikke  noget.« 

To  missionærer,  ældste  Kent 
Averett  og  Derek  Rowe,  fik  tilladelse 
fra  missionspræsident  Wilfried  M. 
Voge  til  at  rejse  til  Tjernigov  et  par 
gange  for  at  undervise  familien 
Shaveko  i  deres  eget  hjem.  Eftersom 
der  ikke  var  nogen  ordentlig 
opvarmning  i  huset,  måtte  familien 


god  nok  til  jer  længere ?<  Og  de 
begyndte  at  skabe  problemer  for  os,« 
siger  Lena.  »Nogle  af  dem  er  ikke 
vores  venner  længere.« 

»DE  TROFASTES  BØNNER  HØRES« 
(2NEPHI26:15) 

På  deres  dåbsdag  modtog  familien 


og  missionærerne  klæde  sig  varmt 
på.  »Men  Andens  tilstedeværelse 
ved  vores  evangeliske  samtaler 
varmede  os,«  siger  ældste  Rowe. 

Den  5.  januar  1997,  seks  uger  efter 
deres  første  besøg  i  grenen,  blev  hele 
familien  -  Nikolaj,  Lena,  Anja  og 
Julia  (der  var  fyldt  otte)  -  døbt. 

Da  Lena  blev  gravid  at  par  måneder 
senere,  var  hun  ikke  i  stand  til  at  fore- 
tage den  lange  rejse  til  Kiev  hver 
søndag.  Så  missionspræsidenten  gav 
tilladelse  til  en  ændring  i  mødeplanen. 
To  søndage  hver  måned  rejste  Nikolaj 
og  hans  døtre  til  møde  i  Kiev.  På  de 
øvrige  søndage  afholdt  missionærerne 
kirkemøder  i  familien  Shavekos  hjem. 
Taler  og  lektioner  blev  taget  fra  skrif- 
terne, Kirkens  håndbøger  og  Liakcma. 

Men  sammen  med  glæden  kom 
forfølgelsen.  »Nogle  naboer  sagde: 
>Nå,  så  den  ortodokse  kirke  er  ikke 


Sjaveko  dejlige  nyheder.  Et  medlem  i 
Kiev  fortalte  dem,  at  mens  hun 
havde  tjent  som  missionær  i  Skt. 
Petersborg  tre  år  tidligere,  havde  hun 
undervist  en  ukrainsk  familie  -  en 
enlig  mor  ved  navn  Alla  Kurnosova 
og  hendes  søn  Vitalij.  De  var  blevet 
medlemmer  af  Kirken  og  var  flyttet 
tilbage  til  Tjernigov,  hvor  Alla 
arbejder  som  skrædder. 

I  de  tre  år,  der  var  gået  siden  Alla 
Kurnosovas  dåb,  havde  hun  skrevet 
sammen  med  de  missionærer,  som 
hun  havde  kendt  i  Skt.  Petersborg. 
»De  gav  mig  håb  og  styrke  med  deres 
breve,«  siger  Alla.  Hun  og  hendes 
13-årige  søn  havde  hele  tiden 
studeret  i  skrifterne.  »Vitalij  synes  at 
vide  meget  mere,  end  jeg  gør,«  siger 
Alla.  »Han  underviser  mig  hele 
tiden.«  Begge  bad  om,  at  Kirken 
måtte  komme  til  Tjernigov. 


Deres  bønner  og  tålmodighed 
blev  endelig  belønnet.  Alla  og  Vitalij 
blev  gode  venner  med  familien 
Shaveko.  De  to  familier  skiftedes  til 
at  afholde  de  to  månedlige  søndags- 
møder  sammen  med  missionærerne. 
Nikolaj  og  Vitalij  blev  hjemmelærer- 
kammerater,  og  de  besøger  begge 
familier. 

»HVOR  TO  ELLER  TRE  ER  FORSAMLET  I 
MIT  NAVN,  DER  ER  JEG  MIDT  IBLANDT 
DEM«  (MATT  18:20) 

Mødet  i  Nikolajs  og  Lenas  hjem 
søndag  den  1.  juni  1997  er  typisk 
for  møderne  dengang.  Der  er  tolv 
personer  til  stede:  Nikolaj,  Lena, 
Anja,  Julia,  Alla,  Vitalij,  og  Alias 
mor,  Vera,  som  ikke  er  medlem, 
Katja  Malihina,  et  19-årigt  medlem 
fra  Kiev,  der  studerer  jura  i 
Tjernigov,  samt  fire  missionærer, 
som  har  undervist  gruppen  -  ældste 
William  og  søster  Manette  Murri, 
ældste  David  Sills  og  ældste  Chris 
Colton. 

Ældste  Sills  leder  mødet.  Søster 
Murri  spiller  på  klaver.  (Hun  har 
opmuntret  Anja  og  Julia  til  at  lære  at 
spille  flere  af  salmerne.  Før  og  efter 
mødet  viser  pigerne,  hvordan  det  går 
med  musikken) . 

Åbningssalmen  er  »Jeg  trænger  til 
din  trøst«,  og  Vitalij  indleder  med 
bøn.  Nadversalmen  er  »Jesus  vil  i 
herlighed«.  Nikolaj  og  ældste  Colton 
forbereder  nadveren  på  et  lille  bord 
dækket  med  en  enkel,  hvid  dug  og 
beder  så  nadverbønnerne.  Vitalij 
omdeler    brød    og    vand.    Og    så 

strømmer  sollyset  ind  gennem 
stuevinduerne,  samtidig  med  at 
medlemmer  og  missionærer  giver 
udtryk  for  deres  kærlighed  til 
Frelseren  og  deres  taknemlighed  for 
evangeliet. 

Lena  græder,  mens  hun  fortæller, 
hvor  vidunderligt  det  er  at  holde 
kirkemøder  i  sit  hjem.  »Der  er  meget 
få  mennesker  her.  Alle  kan  være  i  én 
lejlighed,«  siger  hun.  »Andre  steder 
er  der  flere  medlemmer  af  Kirken,  og 
alle  får  ikke  mulighed  for  at  bære 
vidnesbyrd  hver  gang.« 

Hun  fortæller  om  en  samtale, 
som  hun  har  haft  med  en  kvinde  i 
løbet  af  ugen.  »Jeg  havde  en  følelse 


af,  at  jeg  skulle  fortælle  hende  om 
evangeliet.«  Til  gengæld  fortalte 
kvinden,  der  er  medlem  af  en  prote- 
stantisk kirke,  Lena,  hvad  man  skal 
gøre  for  at  få  Kirken  officielt  aner- 
kendt  i  byen  -  og  derved  gjorde  hun 
en  tilsyneladende  indviklet  proces 
mere  overskuelig.  »Kvinden  og  jeg 
var  så  glade  for  at  få  mulighed  for  at 
tale  om  religion.  Vi  blev  gode 
venner,  søstre  i  troen,  selv  om  vi 
tilhører  hver  sit  trossamfund.  Vi  er 
alle  børn  af  Gud.  Jeg  ved,  at  Gud 
altid  vil  hjælpe  os,  og  at  Kirken  vil 
vokse  her  i  Tjernigov.« 

Nikolaj    udtrykker  sin   taknem- 
lighed for  »at  være  i  stand  til  frit  at 


bære  mit  vidnesbyrd  og  vise  andre 
mine  følelser.  Hvor  er  det  vidunder- 
ligt at  lære  sandheden  at  kende  og 
få  tro  på  Gud  og  Jesus  Kristus,  vor 
Frelser.«  Derefter  bærer  han 
vidnesbyrd  om  visdomsordet.  »Ved 
at  følge  det  kan  vi  få  et  rent  hjerte 
og  et  rent  legeme,«  siger  han.  »Før  i 

tiden  var  jeg  ofte  fuld,  men  i  dag 
bærer  jeg  mit  vidnesbyrd!  Da  jeg 
begyndte  at  efterleve  visdomsordet, 
skete  der  en  stor  forandring  i  mig. 
Jeg  så  helt  anderledes  på  livet,  end 
jeg  havde  gjort  før.  Jeg  vil  ikke 
vende  tilbage  til  det  mørke,  som  vi 
levede  i.  Jesu  Kristi  Kirke  af  Sidste 


Kirken.  Hun  var  meget  interesseret 
og  vil  gerne  komme  til  vores  næste 
møde.« 

Så  taler  Alias  mor  Vera,  der  ikke 
er  medlem  af  Kirken:  »Det  er  første 
gang,  jeg  er  i  Kirke  her  i  Tjernigov, 
men  jeg  var  til  flere  møder  i  Skt. 
Petersborg.  Jeg  har  fornemmet  den 


i  byen,  og  en  gren  er  blevet  organi- 
seret -  med  Nikolaj  som  grenspræs- 
ident.  Fuldtidsmissionærer  bor  nu 
og  arbejder  i  Tjernigov.  Adskillige 
mennesker  er  blevet  døbt.  Og  den 
voksende  gren  har  lejet  en  lille 
bygning,  hvor  de  kan  holde  deres 
møder. 


Dages  Hellige  har  sandheden  og  de 
bud,  som  vi  skal  efterleve.  Vi 
nærmer  os  det,  at  blive  som  vor 
himmelske  Fader  er.« 

Den  19-årige  jurastuderende 
Katja  Malihina  siger:  »I  går  talte  jeg 
med  min  ven  om,  hvad  Jesus  Kristus 
har  gjort  for  os.  Hun  stillede  mig 
mange  spørgsmål.« 

Lille  Anja  Sjaveko  bærer  vidnes- 
byrd: »Jeg  ved,  at  Jesus  Kristus  lever. 
Jesu  Kristi  Kirke  er  sand.  Den  blev 
genoprettet  gennem  profeten  Joseph 
Smith.  Jeg  håber,  at  vi  kan  få  en  gren 
her  sa  hurtigt  som  muligt,  så  flere 
mennesker  hurtigt  kan  finde  evan- 
geliet.« 

Alla  Kurnosova  siger:  »Jeg 
elsker  Frelseren  af  hele  mit  hjerte, 
og  jeg  stræber  efter  at  holde  hans 
bud.  Siden  vores  møde  i  søndags 
har  jeg  talt  med  min  kusine  om 


samme  ånd  her  i  dag,  som  til  de 
møder  i  grenen  -  en  fred  i  mit 
hjerte.  Min  sjæl  er  blevet  blødgjort. 
Jeg  tror,  at  jeg  vil  blive  ved  med  at 
komme  her.« 

Afslutningssalmen  er  »Der  er 
skønhed  her  på  jord«.  Otte  årige 
Julia  beder  afslutningsbønnen. 

»DOG  ER  I  VELSIGNEDE;  THI  DET 
VIDNESBYRD,  SOM  I  HAR  AFLAGT,  ER 
OPTEGNET  I  HIMLEN  FOR  AT  BESKUES 
AF  ENGLENE,  OG  DE  GLÆDER  SIG 
OVER  JER«  (L&P  62:3) 

Siden  den  sabbatsdag  i  1997  har 
meget  ændret  sig  for  Kirken  i 
Tjernigov.  Nikolaj  og  Lena  har  fået 
deres  barn,  en  datter,  som  hedder 
Lara.  Alias  mor  Vera  er  blevet 
døbt.  Vitalij,  der  nu  er  14,  forbe- 
reder sig  på  at  tage  på  mission. 
Kirken  er  blevet  officielt  anerkendt 


Fra  venstre:  Vidnesbyrd  møde  i 
familien  Sjavekos  hjem.  Lena, 
hendes  to  døtre  og  Katja  Malihina 
synger  en  salme.  Bagefter  snakker 
man  sammen  uden  for  familien 
Sjavekos  hjem  -  og  så  vandrer 
venner  og  missionærer  gennem 
regnen  for  at  nå  en  bus. 

Men  andre  ting  har  ikke  ændret  sig. 
Grenens  medlemmer  holder  stadig  af 
og  sørger  for  hinanden.  De  fortæller 
stadig  andre,  som  de  møder,  om  evan- 
geliet. Og  Herrens  Ånd  brænder 
fortsat  i  deres  hjerter  og  deres  hjem. 

Og  det  bedste  af  det  hele  er,  at 
den  8.  august  1998  bekendtgjorde 
Det  Første  Præsidentskab,  at  der  skal 
bygges  et  tempel  i  Kiev  i  Ukraine. 
Når  medlemmerne  fra  Tjernigov  om 
ikke  så  længe  rejser  til  Kiev,  er  det 
for  at  besøge  Herrens  hus.  □ 

En  eller  anden  har  engang 
sagt  disse  kloge  ord: 
»Betragt  de  store  marker, 
men  opdyrk  de  små.« 
Det  synes  meget  passende 
for  hjemmelærere.  Jeg  er  i  hvert  fald 
blevet  en  bedre  hjemmelærer,  når  jeg 
har  anlagt  et  mere  globalt,  end  lokalt 
perspektiv.  Jeg  indså,  at  verden  ville 
blive  bedre,  hvis  alle  havde  gode 
hjemmelærere.  Og  hvis  et  globalt 
perspektiv  er  gavnligt,  hvor  meget 
mere  værdifuldt  er  så  ikke  et  evigt 
perspektiv. 

Troen  ville  tiltage  på  jorden,  og 
Guds  evige  pagt  ville  blive  oprettet, 
hvis  Mesterens  ønske  blev  opfyldt. 


For  han  udtrykte  det  håb,  »at  enhver 
måtte  kunne  tale  i  Gud  Herrens 
navn«  (L&P  1:20).  Enhver  præste- 
dømmebærer kunne  gøre  dette,  når 
han  virker  som  hjemmelærer. 

Når  jeg  har  betragtet  denne 
klodes  større  marker,  har  jeg  i 
endnu  højere  grad  værdsat  mit 
hjem  og  mine  naboer.  Disse  ømme 
følelser  er  kommet  til  udtryk  i  mit 
virke  som  hjemmelærer.  Søster 
Nelson  og  jeg  er  taknemlige  for  at 
være  velsignet  med  hjemmelærere, 
som  har  givet  os  og  vores  familie 
den  opmuntring,  som  vi  trænger  til. 
Alle  de  steder,  vi  har  boet  i  årenes 
løb,  har  vi  værdsat  hjemmelærere, 


»Thi  de  gerninger,  I  har  set  mig  gøre,  skal  I  også  gøre;  thi  det,  som  I  har 
set  mig  gøre,  skal  I  også  gøre.« 


<& 


Ældste  Russell  M.  Nelson 

De  Tolv  Apostles  Kvorum 

I  de  vanskelige  tider,  som  venter  forude  - 
hvor  svære  trængsler  og  prøvelser  bliver 
kastet  mod  Kirkens  medlemmer  -  vil 
omsorgsfulde  hjemmelæreres  kærlige 
indsats  bogstaveligt  redde  åndelige  liv. 


som  har  husket  den  effektive  hjem- 
meundervisnings  fire  grundpiller. 
Vores  hjemmelærere  har  - 

■  trofast  overholdt  de  aftaler, 
som  de  på  forhånd  har  indgået. 

■  mødt  velforberedte  frem  med 
et  kort  budskab,  der  passede  til  vores 
aktuelle  behov,  efter  aftale  med  os 
som  forældre. 

■  vist  respekt  for  vores  spar- 
somme tid  og  gjort  deres  besøg  korte. 

■  i  deres  bønner  bedt  Herrens 
Ånd  velsigne  vores  familie. 

Hvis  vi  vender  blikket  mod  det 
større  perspektiv,  ser  vi,  at  der  i 
verden  er  mange  trossamfund  og 
andre  velmenende  grupper,  som 
fokuserer  på  begreber  som  »selvets 
helhed«,  »selvrealisering«,  »selvud- 
vikling« og  »find  ind  til  selvet«.  Men 
den  slags  fraser  får  mig  til  at  speku- 
lere på,  om  vi  ignorerer  eller  glemmer 
de  to  største  bud.  Jesus  sagde: 

»Du  skal  elske  Herren  din  Gud  af 
hele  dit  hjerte  og  af  hele  din  sjæl  og 
af  hele  dit  sind. 

Det  er  det  største  og  det  første  bud. 

Men  der  er  et  andet,  som  står  lige 
med  det:  Du  skal  elske  din  næste 
som  dig  selv«  (Matt  22:37-39;  se 
også  L&P  59:6). 


De  to  største  bud  virker  sammen 
i  fuldkommen  harmoni,  fordi 
lydighed  mod  det  første  kommer  til 
udtryk  i  lydighed  mod  det  andet: 
»Når  I  er  i  jeres  medmenneskers 
tjeneste,  tjener  I  blot  Gud«  (Mosiah 
2:17). 

Belønningen  for  uselvisk  virke 
afsløredes  af  Herren,  som  sagde: 
»Den,  der  vil  frelse  sit  liv,  skal  miste 
det;  men  den,  der  mister  sit  liv  på 
grund  af  mig,  skal  finde  det«  (Matt 
16:25;  se  også  Matt  10:39). 

For  længe  siden  sattes  en  varig 
standard  for  mellemmenneskeligt 
samvær:  »Alt,  hvad  I  vil,  at  menne- 
sker skal  gøre  mod  jer,  det  skal  I  også 
gøre  mod  dem.«  (Matt  7:12). 

Det  princip  blev  stadfæstet  af 
Jesus,  som  kaldte  sig  »den  gode 
hyrde«.  Meget  passende  var  hyrder 
blandt  de  første,  som  modtog 
budskabet  om  hans  fødsel  (se  Luk 
2:8-18).  Han  er  vores  hyrde,  og  vi  er 
får  i  hans  fold  (se  SI  23:1).  Han 
brugte  ofte  den  metafor  i  sin  under- 
visning: 

»Jeg  er  den  gode  hyrde.  Jeg  kender 
mine  får,  og  mine  får  kender  mig, 

ligesom  Faderen  kender  mig,  og 
jeg  kender  Faderen;  og  jeg  sætter  mit 


liv  til  for  fårene«  0on  10:14-15;  se 
også  Joh  10:11,27;  L&P  50:44). 

Da  den  gode  hyrde  tog  afsked 
med  sine  disciple,  gav  han  nogle 
vigtige  instrukser:  »Da  ...  siger  Jesus 
til  Simon  Peter:  Simon,  Johannes' 
søn,  elsker  du  mig  mere  end  de 
andre?  Han  svarede:  Ja,  Herre,  du 
ved,  at  jeg  har  dig  kær.  Jesus  sagde  til 
ham:  Vogt  mine  lam«  (Joh  21:15; 
fremhævelse  tilføjet). 

Eftersom  de  eksisterende  hånd- 
skrifter til  Det  Ny  Testamente  er 
forfattet  på  græsk,  får  vi  en  dybere 
mening,  når  vi  gransker  den  græske 
betydning  af  de  fremhævede  ord. 
Det  ord,  der  bruges  for  vogt  i 
verset,  kommer  af  det  græsk  ord 
bosko,  som  betyder  »at  pleje  eller 
at  græsse«.  Ordet  lam  kommer  af 
diminutiven  arnion,  der  betyder 
»små  lam«. 

»Igen,  for  anden  gang,  sagde 
(Jesus)  til  ham:  Simon,  Johannes' 
søn,  elsker  du  mig?  Han  svarede:  Ja, 
Herre,  du  ved,  at  jeg  har  dig  kær. 
Jesus  sagde  til  ham:  Vær  hyrde  for 
mine  får«  (vers  16;  fremhævelse 
tilføjet). 

I  dette  vers  kommer  vendingen 
vær  hyrde  for  af  et  andet  ord,  nemlig 

poimaino,  som  betyder  »at  røgte,  at 
passe  på  eller  værne  om«.  Ordet  får 
kommer  af  ordet  probaton,  som  er  det 
voksne  får. 

»Jesus  sagde  til  ham  for  tredje 
gang:  Simon,  Johannes'  søn,  har  du 
mig  kær?  Peter  blev  bedrøvet,  fordi 
han  tredje  gang  spurgte  ham:  Har 
du  mig  kær?  og  han  svarede  ham: 
Herre,  du  ved  alt,  du  ved,  at  jeg  har 
dig  kær.  Jesus  sagde  til  ham:  Vogt 
mine  får«  (vers  17;  fremhævelse 
tilføjet). 

I  dette  vers  kommer  ordet  vogt 
igen  af  det  græske  bosko,  der  har  med 


næring  at  gøre.  Ordet  får  er  igen 
oversat  fra  det  græske  probaton,  som 
er  det  voksne  får. 

Så  på  græsk  indeholder  disse  tre 
vers  tre  særskilte  budskaber: 

■  Små  lam  har  brug  for  næring 
for  at  kunne  vokse. 

■  Får  har  brug  for  at  blive  værnet 
om. 

■  Får  har  brug  for  næring. 
Derfor  må  et  af  tegnene  på  Jesu 

Kristi  genoprettede  kirke  være,  at 
man  har  et  velorganiseret  system, 
hvorved  hvert  enkelt,  dyrebart 
medlem  -  ung  eller  gammel,  mand 


eller  kvinde  -  kan  få  den  vedvarende 
omsorg  og  næring,  som  Herren 
ønsker  for  enhver  i  hans  fold.  Dette 
system  omfatter  præstedømmets 
hjemmeundervisning. 

I  Frelserens  lignelse  om  det 
mistede  får,  som  findes  i  Det  Ny 
Testamente,  spørger  han:  »Hvis  en  af 
jer  har  hundrede  får  og  mister  et  af 
dem,  lader  han  så  ikke  de  nioghalv- 
fems  blive  i  ødemarken  og  går  ud 
efter  det,  han  har  mistet,  indtil  han 
finder  det?«  (Luk  15:4). 

Da  profeten  Joseph  Smith  skrev 
sin  inspirerede  gengivelse  af  dette 
vers,  rettede  han  det,  så  der  stod  at 
hyrden  ville  forlade  de  nioghalvfems 
og  gå  ud  i  ødemarken  for  at  finde  det 
mistede  får  (se  Joseph  Smiths 
Oversættelse,  Luk  15:4). 

Tanken  om,  at  en  mand  forlader 
sine  vante  omgivelser  og  drager  til 
undsætning  i  ødemarken,  synes  mig 
meget  gribende.  Sikke  et  eksempel 
for  hjemmelærere! 

For  nylig  talte  jeg  med  en 
sønderknust  stavspræsident,  der 
fortalte  mig,  at  hans  egne  voksne 
børn  havde  mistet  troen  på  Herren 
og  havde  forladt  Kirken.  Han 
sagde:   »I  dag  yder  jeg  en  ekstra 

indsats     for    de     mindre     aktive     i 
medlemmer  i  min  stav  i  håb  om,  at     * 
nogen  et  eller  andet  sted  vil  gøre 
det  samme  og  finde  og  vogte  mine 
mistede  lam.« 

Den,  der  redder  Herrens  lam, 
bringer  glæde  til  mange: 

»Og  når  han  har  fundet  (det 
mistede  får),  lægger  han  det  glad  på 
sine  skuldre, 

og  når  han  kommer  hjem,  kalder 
han  sine  venner  og  naboer  sammen 
og  siger  til  dem:  Glæd  jer  med  mig, 
for  jeg  har  fundet  det  får,  jeg  havde 
mistet«  (Luk  15:5-6). 


DET  DOKTRINÆRE  GRUNDLAG  FOR 
HJEMMEUNDERVISNINGEN 

Det  doktrinære  grundlag  for 
hjemmeundervisningen  er  givet  af 
Herren.  I  åbenbaringen  om  Kirkens 
organisation  og  ledelse,  som  findes  i 
Lære  og  Pagter  afsnit  20,  findes  disse 
retningslinjer: 

»Ældsternes,  præsternes,  lærernes, 
diakonernes  og  medlemmernes  pligter  i 
Kristi  kirke  ...  (er)  at  lære,  forklare, 
formane,  døbe  og  våge  over  kirken« 
(vers  38,  42). 

»Præstens  pligt  er  at  prædike, 
lære  ...   at  besøge  medlemmerne  i 


hjemmene  og  formane  dem  til  at  bede 
lydeligt  og  i  løndom  samt  opfylde  alle 
huslige  pligter«  (vers  46-47) . 

»(En  ældste  skal)  besøge  hvert 
enkelt  medlems  hjem  og  formane 
dem  til  at  bede  lydeligt  og  i  løndom 
samt  opfylde  alle  huslige  pligter. 

I  alle  disse  pligter  skal  præsten 
bistå  ældsten,  når  det  kræves«  (vers 
51-52). 

»Lærerens  pligt  er  bestandigt  at 
våge  over  menigheden,  at  være  hos 
medlemmerne  og  styrke  dem 

og  påse,  at  der  ikke  findes  nogen 
uretfærdighed  i  menigheden  eller 


noget  udestående  medlemmerne 
imellem,  eller  løgn,  bagvaskelse  og 
ond  tale. 

Og  påse,  at  menigheden 
ofte  kommer  sammen,  og  at  alle 
medlemmer  gør  deres  pligt«  (vers 
53-55). 

Der  blev  givet  yderligere  instrukser 
om,  hvordan  man  skulle  sammensætte 
makkerpar  i  Herrens  tjeneste: 

»Dersom  nogen  iblandt  jer  er 
stærk  i  ånden,  da  lad  ham  tage  den 
med,  der  er  svag,  så  denne  kan  blive 
opbygget  i  al  ydmyghed  og  også  blive 
stærk. 


L  I  A  H  O  N  A 

46 


Hjemmeundervisningens  muligheder  giver  os  det 
middel,  hvorved  et  vigtigt  karaktertræk  kan  udvikles, 
nemlig  at  sætte  kærligheden  til  tjenesten  højere  end 
en  selv.  Vi  bliver  mere  som  Frelseren,  som  har  udfor- 
dret os  til  at  efterligne  hans  eksempel. 


**>m 


Tag  derfor  dem  med  jer,  der  er 
ordineret  til  det  mindre  præste- 
dømme, og  send  dem  i  forvejen,  så 
de  kan  træffe  foranstaltninger  ...  og 
berede  vejen«  (L&P  84:106-107). 

Når  jeg  tænker  på  mine  egne 
muligheder  for  tjeneste  i  Kirken  i  de 
adskillige  byer,  hvor  søster  Nelson  og 
jeg  har  boet,  har  få  oplevelser  været 
dejligere  end  det  at  virke  som  hjem- 
melærer. Nogle  af  de  brødre  og 
søstre,  som  vi  traf  gennem  disse 
kontakter,  og  som  på  det  tidspunkt 
ikke  var  særlig  aktive  i  Kirken,  er 
siden  blevet  kaldet  som  stavspræsi- 
denter,  missionspræsidenter,  hjæl- 
peorganisationspræsidenter  samt 
tempelpræsidenter.  De  og  deres 
familier  er  blevet  nogle  af  vore 
kæreste  venner. 

Hjemmeundervisning  kræver 
energi.  Jeg  kan  huske  tidspunkter, 
hvor  jeg  var  udmattet  efter 
krævende  arbejdsdage  på  operati- 
onsstuen (samt  forpligtelser  over  for 
familien  og  kaldelser  i  Kirken),  og 
hvor  tanken  om  at  skulle  tilbringe 
aftenen  med  at  foretage  hjemme- 
lærerbesøg  ikke  altid  syntes  opmun- 
trende. Men  jeg  kan  sige,  at  jeg 
næsten  uden  undtagelse  er  vendt 


mere  opkvikket  og  glad  hjem,  end 
jeg  tog  af  sted.  Jeg  har  ofte  fortalt 
søster  Nelson,  at  belønningen  for 
hjemmeundervisning  ikke  lå  ude  i 
fremtiden;  i  mit  tilfælde  har  de  været 
øjeblikkelige. 

Og  i  denne  verden  af  fråds  og 
griskhed  ligger  der  en  glæde  i  at 
tjene  andre  af  ren  kærlighed  og  ikke 
mod  betaling.  Jeg  tror,  at  apostlen 
Peter  følte  den  samme  begejstring,  da 
han  skrev: 

»Vær  hyrder  for  Guds  hjord  hos 
jer,  vogt  den,  ikke  af  tvang,  men 
frivilligt,  som  Gud  vil  det,  ikke  for 
ussel  vindings  skyld,  men  glad  og 
gerne. 

Gør  jer  ikke  til  herskere  over  dem, 
I  har  ansvaret  for,  men  vær  forbil- 
leder for  hjorden; 

og  når  hyrden  over  alle  hyrder 
åbenbares,  skal  I  få  herlighedens 
uvisnelige  sejrskrans«  (1  Pet  5:2-4). 

Jeg  erkender,  at  det  kræver  tid  at 
udvikle  den  disciplin  og  det  ønske  at 
sætte  andres  behov  over  sine  egne 
personlige  ønsker.  Den  forædlende 
forvandling  begynder,  når  man 
indgår  sin  dåbspagt. 

»Eftersom  I  nu  ønsker  at  komme 
ind  i  Guds  fold  og  kaldes  hans  folk  og 


er  villige  til  at  bære  hinandens 
byrder,  så  de  bliver  lette, 

ja,  er  villige  til  at  sørge  med  dem, 
som  sørger  og  trøste  dem,  der  har 
trøst  behov  og  stå  som  Guds  vidner 
til  alle  tider,  i  alle  ting  og  på  alle 
steder  ... 

så  siger  jeg  jer,  at  dersom  dette  er 
jeres  hjertes  ønske,  hvad  har  I  da 
imod  at  blive  døbt  i  Herrens  navn 
som  et  vidnesbyrd  for  ham,  at  I  har 
indgået  pagt  med  ham,  at  I  vil  tjene 
ham  og  holde  hans  bud,  så  han  i 
rigere  mål  kan  udgyde  sin  ånd  over 
jer«  (Mosiah  18:8-10;  se  også  L&P 
20:37). 

Hjemmeundervisningens  mulig- 
heder giver  os  det  middel,  hvorved 
et  vigtigt  karaktertræk  kan 
udvikles,  nemlig  at  sætte  kærlig- 
heden til  tjenesten  højere  end  en 
selv.  Vi  bliver  mere  som  Frelseren, 
som  har  udfordret  os  til  at  efterligne 
hans  eksempel:  »Hvad  slags  mænd 
burde  I  da  ikke  være?  Sandelig  siger 
jeg  jer:  Som  jeg  er«  (3  Nephi  27:27; 
se  også  Joh  13:15;  1  Pet  2:21; 
3  Nephi  18:6,  16). 

Enhver,  der  oprigtigt  stræber 
efter  at  blive  mere  som  den  gode 
hyrde,  bliver  velsignet.  Hans  løfte  og 

Det  er  vores  privilegium  at  bringe  hans 
kærlighed,  blandet  med  vores  egen,  ud  til 
vore  venner  og  naboer  -  at  vogte,  pleje  og 
nære  dem  -  sådan  som  Frelseren  ønsker. 


udfordring  står  fast:  »Du  er  min 
tjener,  og  jeg  gør  pagt  med  dig,  så  du 
vil  få  evigt  liv,  og  du  skal  tjene  mig 
og  gå  frem  i  mit  navn  og  indsamle 
mine  får«  (Mosiah  26:20). 

Husk  på,  at  Frelseren  er  vores 
forbillede,  se  for  dit  indre  blik  et  lille 
lam,  der  bliver  båret  på  hans  skuldre, 
mens  du  læser  hans  guddommelige 
vejledning: 

»I  ved,  hvad  I  skal  gøre  i  min 
kirke;  thi  de  gerninger,  I  har  set 
mig  gøre,  skal  I  også  gøre;  thi  det, 
som  I  har  set  mig  gøre,  skal  I  også 
gøre. 

Derfor,  salige  er  I,  dersom  I  gør 
dette,  thi  I  skal  blive  ophøjet  på  den 
yderste  dag«  (3  Nephi  27:21-22). 

Følgende  formaning  blev  givet  af 
præsident  Ezra  Taft  Benson: 

»Den  gode  hyrde  satte  livet  til  for 
fårene  -  for  dig  og  mig  -  for  os  alle 
(se  Joh  10:1748).  Symbolet  med 
den  gode  hyrde  er  ikke  uden  side- 
stykke i  Kirken  i  dag.  Fårene  skal 
ledes  af  årvågne  hyrder.  Alt  for 
mange  flakker  om.  Nogle  lokkes  bort 
af  forbigående  fristelser.  Andre  er 
faret  fuldstændig  vild  ... 

Vore  nye  medlemmer,  de,  der  er 
nyfødte  i  evangeliet,  skal  under  en 


hyrdes  opsyn  næres  af  et  varmt 
fællesskab,  mens  de  øger  deres  evan- 
geliske viden  og  begynder  at  efterleve 
de  nye  standarder.  Denne  opmærk- 
somhed sikrer,  at  de  ikke  vender 
tilbage  til  deres  gamle  vaner.  Under 
hyrdens  kærlige  omsorg  vil  vore 
unge,  vores  små  lam,  ikke  vandre 
bort.  Og  hvis  de  skulle  gøre  det,  vil 
hyrdestaven,  en  kærlig  arm  og  et 
forstående  hjerte,  være  med  til  at 
hente  dem  tilbage.  Under  hyrdens 
opsyn  vil  mange  af  dem,  der  nu  er 
væk  fra  flokken,  kunne  vindes 
tilbage.  Mange,  som  har  giftet  sig 
uden  for  Kirken  og  antaget  verdens 
livsstil,  vil  tage  imod  invitationen 
og  vende  tilbage  til  folden«  (The 
Teachings  of  Ezra  Taft  Benson,  1988, 
s.  231-232). 

Og  når  jeg  ser  frem  mod  de  vanske- 
lige tider,  som  venter  forude  -  hvor 
svære  trængsler  og  prøvelser  bliver 
kastet  mod  Kirkens  medlemmer  (se 
L&P  1:12-23;  101:4-5)  -  vil  omsorgs- 
fulde hjemmelæreres  kærlige  indsats 
helt  bogstaveligt  redde  åndelige  liv. 

»Thi  hvilken  hyrde  blandt  jer,  som 
har  mange  får,  vogter  ikke  over  dem, 
så  ulvene  ikke  trænger  ind  og  æder 
hans  flok?  ... 


Og  nu  siger  jeg  jer,  at  den  gode 
hyrde  kalder  på  jer;  og  dersom  I  vil 
lytte  til  hans  røst,  da  vil  han  bringe 
jer  ind  i  sin  fårefold,  og  I  er  hans  får; 
og  han  befaler  jer,  at  I  ikke  skal  give 
nogen  grådig  ulv  lov  til  at  komme 
ind  mellem  jer,  så  I  ikke  skal 
ødelægges«  (Alma  5:59-60). 

Personlig  sikkerhed  i  dette  livs 
trængsler  garanteres  ikke  af 
rigdom,  berømmelse  eller  statslige 
programmer.  Men  den  kan  komme 
af  at  gøre  Herrens  vilje,  hvis 
vejledning  giver  hans  hellige 
åndelig  beskyttelse.  Hans  nådige 
bud  med  deres  beskyttende  og 
opbyggende  kraft  til  at  underbygge 
alle  naturlove  gør  det  muligt  for 
kærlige  hænder  at  vogte  over 
hans  børn. 

Den  gode  hyrde  sørger  kærligt  for 
alle  sine  får,  og  vi  skal  bistå  ham  i 
denne  vigtige  gerning.  Det  er  vores 
privilegium  at  bringe  hans  kærlighed, 
blandet  med  vores  egen,  ud  til  vore 
venner  og  naboer  -  at  vogte,  pleje  og 
nære  dem  -  sådan  som  Frelseren 
ønsker.  Ved  at  gøre  dette  bliver  vi 
levende  beviser  på  et  af  kendeteg- 
nene ved  hans  genoprettede  Kirke 
på  jorden.  □ 


L  I  A  H  O  N  A 

48 


O) 

c 


( 


^ø& 


"Sil" 

3-5  o> 
|Zo 

"O  "S    C 

c"o_o 

£-g  o) 
-?'£  * 

-g  5* 

CL    ^i 

o  £° 

...cl.  -c 

>~  _  a> 

.»  E-o 

-*,o  o 

1-iJB 


8  c^ 

<   S   «.  o  o 

•— '      <n   <1)   S 

2  »  y  <D 

<U   ?"    <n 

>_>;g  2 
«    PP 


O) 
O 

a 

to 

+- 

c 

a> 

t> 


a_ 

G 


r-    w»  _C_     .  . 

°  £  £- o 

2  aSo 


U_    ,^_0) 


c/5 


0) 

O 


»."1.8 

O    CD    m 

JP 
c  ,_-  a 

<D    a>  = 

«  ym 
«£  = 

.*£    en 
"O   <D   « 


8* 


<D' 


a 


w   (—  v 

øfO 

—  oi 
a>  > 

..  «  = 

m    <D    O 

c2» 

■tø  5 
■8«sJ 

(U  ..  <u 

<D 

D   to 

J-   « 

^~  z» 

al 


»Kom  til  mig,  alle  I,  som  slider  jer  trætte  og  bærer 

tunge  byrder,  og  jeg  vil  give  jer  hvile.  Tag  mit  åg  på 

jer,  og  lær  af  mig,  for  jeg  er  sagtmodig  og  ydmyg  af 

hjertet,  så  skal  I  finde  hvile  for  jeres  sjæle. 

For  mit  åg  er  godt,  og  min  byrde  er  let« 

(Matt  11:28-30).  Se  »Prisen  for  at  være 

discipel«,  side  2. 

